text:
1. TUMENYE PAROISSE NYINAWIMANA
Paroisse NYINAWIMANA ni imwe mu ma paroisse 17 agize diyosezi gatorika ya BYUMBA.Iherereye mu Ntara y’amajyaruguru, mu karere ka Gicumbi.Ihuza imirenge ine: RUKOMO, Kageyo, RUTARE na Nyamiyaga ari nayo icyicaro cya Paroisse giherereyemo.
Iri ku birometero 65 uvuye i Kigali. Ifite ubuso bwa km² 32, ifite abaturage 40.704 muri bo 16.789 ni abakirisitu gaturika nkuko byagaragajwe n’ibarura ryo muri 2010. Iyi paruwasi yashinzwe ku itariki ya 01/11/2005, ifite amasantarari ane: Nyinawimana, Mugina, Kinjojo, Gicumbi. Igizwe na succursale 4: Kagamba, Munyinya; Kagamba na Runanga.Igizwe kandi n’inama 46 zifite imiryango remezo 87.
2. IMIRIMO YA GITUMWA.
Ubu Paroisse NYINAWIMANA ifashwa ku buryo bwa hafi n’abapadiri babiri : Padri DUSHIMIYIMANA J.M.Vianney na Padri UFITEYEZU Bonaventure. Bunganirwa kandi na komosiyo y’ubutumwa bw’abarayiki yagabye amashami kuburyo bukurikira :
Muri uyu mwaaka ushize hari ibyo twibanzeho kurusha ibindi kubera impamvu ebyiri z’ingenzi :
- Inshingano twahawe n’umushumba wa Diyosezi muruzinduko yagiriye muri Paroisse yacu kuva kuwa 20-24 Mutarama 2010
- Paroisse yizihiza isabukuru y’imyaka 5 imaze ishinzwe.
1. Ubukangurambaga bw’imiryango remezo
Paroisse Nyinawimana ishyize imbere iyogezabutumwa mu miryangoremezo rifite iyi ntego”Guharanira ubukristu bubyara ubuvandimwe tugamije ubutagatifu.” Muntangiriro z’umwaka wa gatanu paroisse ya Nyinawimana yujuje ,ibyiciro byose by’abakristu byashishikarijwe kwitabira isengesho rigamije uguhiduka kwa buri wese abikesheje kuzirikana Ijambo ry’Imana no gusabana n’abavandimwe be.
Mu miryango remezo 87 igize paruwasi yacu harimo gahunda zo gukangurira abakristu muri rusange n’urubyiruko by’umwihariko , kugira imigenzo ndemyagihugu tugamije gushimangira ubumenyi bw’ijambo ry’Imana, urukundo,ubutabera n’amahoro,ubumwe n’ubwiyunge, Kubaka Kiliziya n’igihugu , gukunda umurimo …. Mu z’umwaka wa 2009 hari ingorane zari zaragaragaye: Imiryango remezo itarakomera. Hari abatarumva neza akamaro k’imiryango remezo. . Imiryango remezo imwe n’imwe idafite urugo rwo guteraniramo , ubwumvikane buke hagati ya bamwe mu bayigize... Uyu mwaka abapadri n’abafaratiri bagize uruhare runini mu guhindura bimwe muri ibyo byavuzwe haruguru. Biyemeje kandi gukomeza kuyisura no kuyihugura.
Hashyizweho uburyo bworoshye bwo kuyihuza bagengendeye ku minsi mikuru y’abatagatifu baragijwe, ku buryo abahuje abatagatifu cyangwa abafite abatagatifu bahuje amateka y’ubusabaniramana n’imiryangoremezo itumirana igakuza umushyikirano n’ubusabaniramana. Umunsi utegurwa n’isengesho ry’iminsi icyenda , bagafatamo 2 yanyuma bahurira kuri paroisse mu mwiherero na Penetensiya. Iyo bishobotse berekwa Film y’ubuzima bw’umutagatifu bibuka .
Buri gihembwe habaye inama zo gusuzuma ibikorwa by’imiryango remezo.
Uyu mwaka ushize kandi ku itariki ya 28 /8 habayeho umunsi wihariye wo kwishimira ibyagezweho n’imiryango remezo . Wari umunsi w’ubusabane bw’abantu 4 bagize komite muri buri muryango-remezo .
Dore zimwe mu mbuto zatangiye kugaragara :
Mu rwego rwo gutunga Paroisse, buri cyumweru hari imiryango 2 remezo itanga ituro ryo gushimira Imana.
Ituro ry’umukristu ryakirirwa mu muryango-remezo kandi rigatangwa bitarenze ukwezi kwa gatandatu.
Inzego 9 z’ubutumwa mu miryango remezo ziyemeje gukora neza.
2. Liturgie
Mu rwego rwo gufasha abakristu gucengera amabanga y’Imana no kunogereza ibikorwa by’ubusabaniramana hashyizweho komisiyo ya liturgiya ifite amakomite mu masantarari yose. Zimwe mu nshingano zayo ni
- Guhugura abashinzwe liturijiya kuri Paruwasi, mu masantirali no mumiryango remezo.
- Gushyigikira amatsinda ashinzwe liturgiya kuri buri rwego (abasomyi, abahereza n’abashinzwe umutuzo w’isengesho, abagabuzi b’ingoboka b’ukaristiya
-Komisiyo ishinzwe kandi kureba ibikoresho bibuze mumasantarari yose no kubishaka hakurikijwe ibyihutirwa.
Muri uyu mwaka haguzwe byinshi: Utubati, amakanzu y’abahereza n’ay’abapadri, ibitabo by’amasomo n’ibya misa.
Mu rwego rwo gufasha abana kongera ubumenyi muri liturgie abahereza bahawe amahugurwa anyuranye. Hahuguwe kandi abakirisitu bakora imirimo umwe n’imwe igihe Padiri atabonetse (Gushyingura, gushyira abarwayi isakaramentu,) Mu rwego rwo kongera umubare w’amakorali aririmba neza habaye amahugurwa anyuranye y’indirimbo n’imiririrmbire n’imiterere y’amakorali..
3. Itegurwa n’itangwa ry’amasakaramentu
Umwaka turangije habayeho ibikorwa binyuranye byo kwigisha amahame abakristu bagomba kwemera , amategeko bagomba gukurikiza n’amasakaramentu bagomba guhabwa.
-Nka paruwasi igitangira koko hagaragara ibibazo byinshi muri gatigisimu n’ubwigishwa. Ariko iby’ibanze bya kozwe ni ibi bikurikira:
-kohereza abakateshisiti mu ishuri ryabo mu RUHENGERI. Kugeza ubu tumaze kugira abakateshiste 4 barangije kwiga.
- Gushakira abakateshisiti agahimbazamusyi:Ubu buri wese ahabwa isabune y’amafaranga 2000 frw ku kwezi.
-Kubaka ibibeho no gusana ibihari. Hasanwe ishuri rya Nyinawimana.
- Guhugura abashinzwe amasomero hifashishijwe abaterankunga nka CARITAS ya Diyosezi...
Abana barangije mu isomero babonewe inkunga yo korora inzuki.
Uretse ibyo byose, abana bahawe amasakaramentu bateguwe neza, Abasore n’inkumi bitegura gushyingirwa bategurwa amezi atatu kandi iyo barangije habaho gahunda ya buri kwezi yo kubahuriza muri rumwe mu ngo z’urungano . Abagarukiramana bahabwa inyigisho zihariye zijyanye n’ibyiciro barimo.
- Kubazwa kwa buri wese witegura guhabwa no guhesha isakaramentu yatsindwa ntarihabwe agasibira byatumye abakristu barushaho guhugukira inyigisho za Kiliziya. Abageze mu za bukuru bifuza batisimu bategurirwa mu miryango remezo umusaseridoti akabahera yo amasakaramentu.Bahabwa inyigisho z’ibanze ngombwa ku mukirisitu
( ikimenyetso cy’umusaraba, ibisobanuro ku indangakwemera, amasengesho yoroheje Kwanga icyaha,…).
Icyitonderwa: abagarukiramana bavuye muyandi matorero bakurikiza amabwiriza y’ubwigiswa (imyaka ibiri). Uretse abavuye mu baporoso bategurwa amezi icyenda. Iyo bakiriwe babatirisha abana batarengeje imyaka itandatu. -Mu rwego rwo kwigisha abakristu ku buryo buhoraho hashyizweho gahunda y’inyigisho muri za kategori zose kandi mu masantarari yose. Iyo bishobotse Padri azindukira mu masantarari aho asomera misa abaje mu nyigisho. I bi bibafasha kongera ubumenyi mu by’Imana no mu bindi. Guhera umwaka ushize kandi , hariho Kubazwa kw’ababyeyi b’umubiri n’ababatisimu bagiye kubatirisha impinja ku cyumweru cya gatatu cy’ukwezi .
Ababyeyi batojwe umuco wo guhuza nibura rimwe mu mwaka abana babyawe muri batisimu kugirango bakomeze kubaha inama n’impanuro zikenewe. Ku bijyanye n’isakaramentu ry’ugushyingirwa umwaka ushize twahanganye n’ibibazo bikurikira.
Abakobwa bashyingirwa batwite.
Abatandukana barahawe isakaramentu ryo gushyingirwa.
Abakobwa bishyingira gipagani.
Imwe mu myanzuro yafashwe n’inama nkuru ya paroisse ni uko Umukobwa ugaragayeho ko atwite adahabwa isakaramentu. Iyo amaze kubyara bajya mu bagarukiramana. Kuri iyi ngingo hakurikizwa amategeko ya Kiliziya uko yakabaye.
Abishyingiye barasurwa bakagirwa inama. Iyo biyemeje kuva mu cyaha bagatandukana bategurwa vuba bagasezerana mu bagarukiramana - Iyo batarava mu cyaha bifungira amasakaramentu,bagaruka bagahabwa umwaka wo kwivugurura. Komisiyo ibashinzwe mu ihuriro ry’ingo yubahiriza inshingano zayo zo kubagira inama.
4 Iyogezabutumwa mu bana
Abana bamaze guhabwa isakaramentu ry’ugukomezwa bashyiriweho utugoroba tw’abana mu miryango remezo . Nibura kabiri mu kwezi abo bana bahuza bagenzi babo batarahabwa amasakaramentu bakigira hamwe amasengesho , indirimbo na gatigisimu muri rusange. Hateguwe amahuriro y’abana nyuma hakorwa amarushanwa y’ibibazo n’ibisubizo ( COMPETITION NOEL ) aho abana bakoze ibihangano binyuranye ku iyobera ry’ukwigira umuntu kwa Jambo nk’uko bigaragara muri Bibiliya .Twakomeje gushyigikira kandi ibikorwa bya enfance missionnaire birimo ubutumwa mu ngo z’abatishoboye no mu bana batagira kivurira.Ubu hari korari y’abana igeze ku rwego rushimishije.
5. Ubusugire bw’ingo kuboneza urubyaro no kurwanya SIDA.
Paroisse Nyinawimana ifite gahunda yo gufasha abubatse ingo kurema imiryango mizima . Gahunda yo gutegura abifuza kurushinga ifite intego yo gushimangira agaciro k’isakaramentu ry’ugushyingirwa , urukundo n’ubwubahane hagati y’abashakanye binyuze mu biganiro , uburere bwa gikristu n’ubwakimuntu butozwa abana…
Izo nyigisho zitangirwa mu rubuga rugari ruzwi ku izina ry’ihuriro ry’ingo( forum des couples ) Ubu ryitabirwa n’ingo zigera kuri 300.Uyu mwaka havutse itsinda ry’abakozi baba ahandi naryo rikataje muri iyi nzira . Imwe mu migambi yabo ni : gushyiraho akanyamakuru ka Paroisse kitwa MURYANGO WANJYE TUGANIRE .
Gukangura abandi banyabwenge inyigisho z’ihuriro ry’ingo. Izina ryabo ni Lumière des familles. Bahura nibura rimwe mu gihembwe kandi bakishakamo uburyo bwo kubona ibikenewe. Umunsi bahimbaje ku buryo bunoze ni Saint Valentin ( le 14/02). Wabaye umunsi wo gushimira Imana .
Dushishikariza abashakanye kuboneza urubyaro :
Paroisse ifite bureau ihoraho n’umukozi ufasha ingo kuringaniza urubyaro hakoreshejwe uburyo bwa kamere. Paroisse igenera umwanya uhagije abakozi b’ivuriro rya Munyinya mu gutanga izindi nama zikenewe muri gahunda z’ubuzima bw’imyororokere no kwirinda SIDA.
Bimwe mu bindi bya kozwe ni:
- Gushyiraho ihuriro ry’ingo muri buri santrale.
- Gushyigikira amakomisiyo y’ihuriro ry’ingo muri buri santrale.
- Gushyiraho umusanzu w’ihuriro ry’ingo.
- Gutegura neza ihuriro ry’ingo rya buri mwaka.
-Gushishikariza imiryango kwitabira gahunda y’ubusugire bw’ingo
-Kugira amatsinda akurikirana gahunda y’ubusugire bw’ingo muri buri santrali
-Gufasha ababyeyi bibana n’abakobwa babyarira iwabo kwisanzura no kongera gutekereza neza ku muhamagaro wabo
6. Iyogezabutumwa mu rubyiruko
Iyogezabutumwa mu ru byiruko ryagaragaje ibibazo biri mu rubyiruko.Urubyiruko usanga rutakigira umwanya wo gusenga. Ntirugifata umwanya ngo rutekereze ku buzima bwarwo nk’abakirisitu. Ubukene no kubura imirimo birarwugarije. Urubyiruko kandi rwugarijwe n’indwara z’ibyorezo n’impungenge z’ejo hazaza tutibagiwe n’ubujiji….
Bimwe mu byakozwe kugeza ubu ni ibi:
- Gushishikariza urubyiruko kwinjira mu makoraniro y’abasenga.
- Gushyiraho iminsi yihariye y’urubyiruko y’amasengesho. Noveni zitandukanye ndetse na misa zihariye( Buri wa mbere )
- Gushishikariza urubyiruko kwitabira gahunda z’imiryango remezo.
- Gushimangira amahuriro y’urubyiruko (forum des jeunes).
- Kurukangurira kwibumbira mu miryango y’ agisiyo Gatorika.
- Guha ingufu za kategori z’urubyiruko hatangwa igipande cy’urubyiruko
- Gushishikariza urubyiruko gukunda umurimo bibumbira mu mashyirahamwe : Ubu bafite Coopérative Inshuti yorora inzuki ikanahinga imyaka inyuranye.
- Hari kandi gahunda ihoraho yo kwigisha urubyiruko gusoma, kwandika no kubara.
Urubyiruko rwa Paroisse Nyinawimana rwashoboye kwigurira bibiliya zigeze ku ijana.
7 M.A.C na G.P ( Imiryango ya Agisiyo Gatolika n’amakoraniro y’abasenga)
Muri iki cyiciro hagaragaramo ibikenewe guhugukirwa. Imiryango ya agisiyo Gatorika imwe n’imwe isa n’aho yazimiye n’ihari ikaba idakora neza. Imiryango myinshi ya agisiyo Gatorika itaragera muri Paruwasi, ubujiji bugaragara mu bayobozi n’abandi bagize iyo miryango n’amakoraniro…
Intambwe yo kubikosora yaratangiye. Muri uyu mwaka Imiryango ya agisiyo Gatolika ikora yahawe ingufu. Habaye imyiherero n’amateraniro anyuranye. Hakozwe ingendo ntagatifu i KIBEHO ku bakristu bose ku wa …. Abakristu bahurijwe hamwe mu kwezi kwa BikiraMariya n’ukwa Rozari bashishikarizwa kwibumbira mu miryango yisunga BIKIRA MARIYA ndetse n’indi itaragezwa muri Paroisse.
Abayobozi b’imiryango barahuguwe. Buri muryango wagaragaje kare gahunda y’ibikorwa ijyanye n’umurongo bagenderaho ihuzwa n’umurongo w’iyogezabutumwa rya Paruwasi. Kubashishikariza kwiteza imbere bakora ibikorwa bibyara inyungu. Buri muryango n’ikoraniro byashishikarijwe kugira isanduku izajya ibunganira mu bikorwa byabo no gufunguza konti muri banki.
8. Gutsura umubano
Kuba Paruwasi nta nshuti nyinshi iragira kubera ko itaramara igihe ivutse byateye abapadri gushyiraho komisiyo y’ububanyi n’ubutwererane (Jumelage ) . Iyo komisiyo yakoze uko ishoboye ihuza paroisse Nyinawimana n’andi ma Paroisse nka KAMONYI ya Diyosezi ya Kabgayi, CREON yo mu BUFRANSA , Solidarité COUTANCE, ORLEAN. Ibi byadufashije gusangira amakuru mu iyogezabutumwa no mu mibereho isanzwe y’abakristu.
9 .Uburere mu mashuri.
Kuba abana nta burere bwa gikirisitu buhagije bakibona mu mashuri ku ba ibigo bitakigaragaza ibikorwa by’urukundo bikorera abatishoboye no gufasha Kiliziya kuba hakiri abarezi benshi bataragarukira Imana ; kuba hakiri abarezi bagifite umushahara muto, ntibagire n’uburyo bwo guhura nk’abarezi b’abakirisitu , kuba hari abarezi badahugukiwe n’inyigisho z’iyobokamana ...hashyizweho komisiyo ya Paroisse y’uburezi. Zimwe mu nshingano yahawe kandi yagerageje kuzuza uyu mwaka ni:Gufatanya na Padri ushinzwe amashuri mu guhugura abarimu ku burere bwiza Education aux valeurs.
- Gukurikirana inyigisho z’iyobokamana zitangwa mu mashuri.
- Gushimangira Enfance missionnaire mu mashuri.
- Gutegura icyumweru cy’uburezi
10 Caritas n’ibikorwa byo kwita ku batishoboye
Kuba Paruwasi ifite abatishoboye benshi bakeneye gufashwa, kuba hari abana benshi bavuye mu mashuri kubera minerivali none bakaba bose batabaza Caritasi ya Paruwasi,kuba Centre IZERE ifasha abamugaye n’abana bafite ikibazo cy’imirire itarabona uburyo buhagije bwo gukora... Paroisse Nyinawimana ifite gahunda yo kubiba umuco w’urukundo n’impuhwe hagamijwe kugoboka abatishoboye. Buri mwaka hakusanywa inkunga yo gufasha abatishoboye.
Uyu mwaka wa 2010 hatanzwe mutuel le de santé ku batishoboye 500.Hashyizweho icyumweru cya CARITAS buri kwezi, abagize imiryango remezo bakegeranya ibyo bashoboye kubona bigashyikirizwa komite ya CARITAS ya Paroisse. Paroise igena kuri buri turo umusanzu wa CARITAS.
CENTRE SOCIAL IZERE
Ni ikigo cya paroisse kigamije gufasha abayituye kugira icyizere cy’ubuzima bwiza.
v Abana 36 bamugaye bahafatira ifunguro rya saa sita, 6 muri bo barahacumbika hagamijwe kuborohereza uburyo bwo kwigana n’abandi amashuri abanza. Mu biruhuko bajyanwa iwabo.
- Ababyeyi 32 bahabonera inyigisho zo gutegurira abana indyo yuzuye.
Urubyiruko ruhigira umwuga w’ubudozi bw’inkweto , imipira y’imbeho n’indi myambaro.
- Abashakanye bahabonera inyigisho zo kuboneza urubyaro no kwirinda SIDA.
- Urubyiruko ruhahererwa inama zinyuranye zibashishikariza gukunda igihugu,umurimo, imigenzo mbonezamana n’imicondemyagihugu
3. GAHUNDA Y’IMBATURABUKUNGU IGAMIJE KU RWANYA UBUKENE
( RESAP).
Umushumba wa diyosezi gatolika ya Byumba yifuza ko Nyinawimana yaba agasozi ndatwa n’irebero mubikorwa by’iterambere rigamije imibereho myiza y’abaturage.
3.1. RESAP NYINAWIMANA (Renforcement de la souveraineté alimentaire des populations)
Ni gahunda Paroisse ya Nyinawimana yihaye kugirango itange umuganda wayo muri gahunda y’igihugu y’iterambere ry’ubukungu no kurwanya ubukene(EDPRS).Intego ngenderwaho yatojwe abaturage ni « Hinga neza , Orora neza, ucunge neza, uzagira ubukire ».
3.2 IBYO RESAP IGAMIJE
1. Igamije ahanini guha abaturage ubumenyi buhagije mu buryo bugezweho bwo guhinga no korora, barebeye ku musozi w’ikitegererezo. ( Amahugurwa, ingendo-shuri, inama zinyuranye).
2. Igamije kandi kubonera abaturage uburyo bw’ibanze mu gufata neza ubutaka hakorwa amaterasi y’indinganire kuyarinda no kuyabyaza umusaruro.Abaturage bahabwa amafumbire, imbuto , Ibiti bivangwa n’imyaka.
3. Hakozwe amaterasi y’indinganire ku buso bwa ha 23 kuri paroisse na 24 mubaturage b’umurenge wa RUKOMO. Abaturage 512 batuye muri iyo mirenge (Abagore 400 barimo abapfakazi 148 n’abagabo 112) bibumbiye mu matsinda 20 agize Cooperative UBUMWE bahawe iyo sambu ngo bayibyaze umusaruro. Twabonye ubuzima gatozi n’icyemezo cy’ubutubutuzi. Begerejwe kandi inyongeramusaruro bubakirwa n’inzu yo gusaruriramo iyo myaka, hakaba hagamijwe gufasha abaturage bose kubona ibiribwa byinshi no kwibonera imbuto y’indobanure.
4. Diyosezi ya Byumba yahashyize ikiraro cy’ikitegererezo cy’inka n’ihene za kijyambere. Nyakubahwa Ministre w’intebe aherekejwe n’abandi ba ministre badutangirije gahunda yo koroza ayo matungo abaturage bibumbiye muri ya matsinda kugira ngo babone amafumbire.Hamaze gutangwa inka 10, ihene 50. Hari gahunda yo gutubura inkwavu 500 zizorozwa abana bo mumashuri abanza bafite ibibazo by’ubukene.
5. Muri uyu mwaka twasaguriye Diyosezi amafaranga 540000frw.
IBINDI PAROISSE YAGEZEHO
1. Abakristu bashoboye gutanga umusanzu ungana na miliyoni eshatu mu mushinga wo kugura imodoka ya Paroisse.
2. Mu nkunga zinyuranye z’abagiraneza paroisse yashoboye kwagura icumbi ry’abapadri.
3. Ku bufatanye na CARITAS ya Geneve ubuhinzi n’ubworozi byaravuguruwe ku buryo itanga umusaruro ushimishije.
4. Ubu kwizigamira no kuguza muri banki byabaye umuco kuko RIM yegereye abakristu ba Nyinawimana.
5. Ku bufatanye na Jumelage Rwanda RHENANIE Palatina habonetse inkunga yo kubaka ibyumba bitatu n’ubwiherero 12.
6. Kuri Proisse hari inzu icururizwamo inyongeramusaruro
7. Twaguze ishyamba rya ha 4 ku mafaranga 2000000 kandi ryandikwa mu mutungo wa Diyosezi.
IMISHINGA YA PAROISSE YIHUTIRWA
Byateguwe na Padri DUSHIMIYIMANA J.M.Vianney
Padri mukuru Nyinawimana


c: text/html

text:
Tarallini : biscuits zikundwa cyane mu Butaliyani
Tarralini ni ubwoko bwa biscuits zikundwa cyane mu Butaliyani haba muri za resitora, mu ngo, mu minsi mikuru n’ahandi. Kenshi zicuruzwa mu mu super markets y’abataliyani ariko ushobora nawe kuzikorera mu rugo iwawe uramutse ufite ifuru. Ushobora gukora iz’umunyu cg se izirimo isukari
Ibikoresho
- Ifarini garama 500
- Amavuta ya elayo garama 180
- Umunyu garama 10
- Divayi y’umweru ml 200
Uko bikorwa
- Suka ifarini mu isorori nini ucukuremo akobo
- Sukamo amavuta ya elayo na divayi
- Vangisha ikanya wihuta nyuma uze kuvangisha intoki zisukuye
- Bimaze kuba umutsima, ufata muke muke ukawubumba urambuye ubundi ukawuhina ukamera nk’utuzeru impande zombi ukazihuza ariko ntubifatanye
- Togosa amazi make ku isafuriya
- Shyiramo utwo tubumbe
- Iyo tumaze kureremba hejuru y’amazi udukuramo ukadushyira ahantu twumuka
- Cana ifuru igere kuri degree 180
- Shyira twa tubumbe kuri plaque ijya mu ufuru ifunge
- Bitereke mu ifuru bimaremo iminota 25
- Iyo zihinduye ibara kandi zikocagurka ziba zahiye
Gracieuse Uwadata

robotstxt: allowed

filter: keep


text:
Amara adakora neza, atera ibibazo bitandukanye umubiri, harimo ibyoroheje n’ibindi bishobora kubyara ibibazo bikomeye, mu gihe utivuje hakiri kare. Iyo akora neza bifasha mu kugira ubuzima bwiza ndetse n’umubiri ugakora akazi kawo neza.
Urwungano ngogozi rukora neza ni ingenzi cyane mu kugira ubuzima buzira umuze. Mu nzira y’ibyo turya n’ibyo tunywa byose huzuyemo bagiteri zifasha mu gukora imirimo itandukanye, izi bagiteri nziza ni ingenzi cyane mu gufasha igogorwa ry’ibiryo.
Bagiteri nziza zifasha mu kwinjiza intungamubiri, imyunyungugu na vitamini mu mubiri, zifasha mu guhindura ibyo turya mo imbaraga umubiri ukenera. Zongera ubwirinzi bw’umubiri ndetse zigafasha mu gusohora imyanda n’ubundi burozi bushobora kwangiza, zigira akamaro kanini cyane n’ibindi byinshi tutavuze aha. Iyo bagiteri nziza ziganjijwe cyangwa zikagabanuka mu rwungano ngogozi, bagiteri mbi ziriyongera, bigatera ingaruka nyinshi.
Bagiteri nziza zigomba kuba nyinshi kurusha bagiteri mbi mu mara
Mu gihe bagiteri mbi ziyongereye mu rwungano ngogozi, bishobora gutuma izindi ngingo zitandukanye z’umubiri zikora nabi.
Ubusanzwe muri iyi nzira, bagiteri nziza zigomba kuba nyinshi kurusha imbi, iyo bitameze gutyo bishobora gutera ibindi bibazo harimo imisemburo itaba ku rugero rukwiye, indwara ziterwa n’uko ubwirinzi bwagabanutse, diyabete, guhorana uturwara duto ; nko kuzana igiheri cyangwa uduheri ku mubiri, kwishimagura, gushishuka ndetse n’izindi ndwara zitandukanye nka depression, umunaniro uhoraho n’izindi.
Abantu benshi ntibakunze kumenya niba amara yabo akora neza, cyangwa se igihe cyose bariwe mu nda bagatekereza gusa inzoka. Kumenya ibimenyetso by’amara adakora neza bishobora kugufasha kwivuza hakiri kare, bityo ukirinda ibibazo byinshi.
Ibimenyetso by’amara adakora neza
Guhorana ibibazo mu igogorwa
Guhorana ibibazo bitandukanye mu mara nko ; kumva ibyuka buri gihe cg se kenshi, kwituma impatwe cg impiswi, kuba ibyo urya wumva bigutindamo cyane byose ni ibibazo bigaragaza ko amara yawe adakora neza.
Ibibazo bitandukanye mu igogorwa nk’impiswi, kwituma impatwe, ibyuka byinshi, ikirungurira n’ibindi bishobora guterwa n’amara adakora neza
Iyo bagiteri nziza zishinzwe kugogora ibiryo ziri gukora, zishobora gusohora gazi (cg se imyuka). Ariko iyo bibaye byinshi (ibyo benshi bita inzoka ziri kwigaragura mu nda), gusuragura imisuzi inuka cyane byose ni ibimenyetso ko bagiteri mbi ziyongereye zikaruta inziza.
Ibi bibazo byose, bishobora kwiyongeraho ikirungurira, kubyimbirwa inzira y’amara cg se kuzana udusebe ku mara byose akenshi biterwa n’urugero rudakwiriye rwa bagiteri nziza mu mara.
Kumva kenshi nta mbaraga ufite
Niba ubona urya neza, ugasinzira bihagije, ariko ugahora wumva urushye cyane, iki ni ikimenyetso cy’uko amara yawe adakora neza.
Igogorwa mu gihe riri gukorwa, bagiteri nziza zifasha mu gusya ibyo urya byose bigahinduka imbaraga umubiri ukoresha. Mu gihe mu mara za bagiteri nziza zitabazwa mu gusya ibiryo zitari ku rugero rukwiye, bishobora gutuma umubiri utabona imbaraga zihagije ziwufasha gukora akazi gatandukanye, bityo ugahora wumva unaniwe.
Urugero ruri hasi rwa bagiteri nziza mu mara, bishobora no gutuma imyanda idasohoka mu mara, ahubwo yose ikirundira mu mara, bikaba byagira ingaruka ku mbaraga n’imikorere myiza y’umubiri
Ibibazo by’uruhu
Uduheri utazi impamvu idutera, gushishuka, gufuruta cg se kwishimagura cyane byose ni ibibazo by’uruhu bishobora guterwa n’amara adakora neza.
Niba ubona uhorana ibibazo by’uruhu bitajya bishira, bishobora kuba ikimenyetso cy’uko amara yawe adakora neza.
Ibiro ubona bidahinduka kabone niyo wakora sport gute
Ushobora kuba waragerageje uburyo butandukanye bwo gutakaza ibiro, ariko ukabona nta kigabanuka, bishobora kuba biterwa n’amara adakora neza.
Abantu babyibushye cg abafite umubyibuho ukabije, akenshi bagira urugero rwa bagiteri nziza ruri hasi ugereranyije n’abafite ibiro bikwiriye.
Urugero ruri hejuru rwa bagiteri mbi mu mara mato bishobora kugira ingaruka mu buryo umubiri usya ibyo wariye, cyane cyane kwinjiza ibinure, imyunyungugu naza vitamin zindi.
Iyo umubiri wawe udashobora gusya no kwinjiza ibinure mu buryo busanzwe, ibiro biriyongera ku buryo budasanzwe.
Impumuro mbi mu kanwa
Impumuro mbi mu kanwa (indwara izwi nka halitosis) ishobora kuba ikimenyetso cy’uko amara adakora neza.
Bagiteri nziza mu mara iyo zigabanutse bishobora gutera gukura bidasanzwe kwa bagiteri mbi mu kanwa, aribyo bitera guhorana impumuro mbi kabone n’ubwo waba woza mu kanwa kenshi gashoboka.
Kugabanuka kwa bagiteri nziza mu mara, bishobora no kongera ibyago by’indwara zibasira impyiko cg diyabete nabyo bishobora gutera impumuro mbi.
Kubura vitamin n’imyunyungugu mu mubiri
Akamaro ka mbere k’urwungano ngogozi ni ugusya ibyo turya no kwinjiza intungamubiri mu ngingo zitandukanye z’umubiri. Izi ntungamubiri zikoreshwa mu gukora uturemangingo dushya, gusana utwangiritse no kugira imbaraga mu mubiri.
Iyo igogorwa ritagenda neza bitewe n’urugero ruri hasi rwa bagiteri nziza mu mara, ubushobozi bw’urwungano ngogozi mu kwinjiza intungamubiri buragabanuka. Uko bigenda byiyongera bishobora gutera ikibazo cyo kubura intungamubiri.
Kubura intungamubiri bitewe n’amara adakora neza bitera kugabanuka kwa vitamin z’ingenzi nka D, K, B7 na B12 kimwe na manyesiyumu. Mu gihe izi vitamin zagabanutse bitera ibibazo bitandukanye, harimo, kuribwa mu ngingo, guhorana ibibazo by’imitsi n’ibindi byinshi
Ibi ni bimwe mu bimenyetso by’amara adakora neza. Mu gihe ubonye kimwe cg byinshi muri ibi, ni ngombwa kwihutira kugana kwa muganga ugasuzumwa neza.
Ibi sibyo bimenyetso byonyine byakwereka ko amara adakora neza, hari n’ibindi tutavuze aha, ariko igihe cyose wumva uhorana ibibazo mu nzira y’ibiryo (ni ukuvuga guhera mu kanwa kugeza mu mara), ni ngombwa kugana ivuriro ryizewe neza bakaba bagusuzuma.
Ni ufite bimwe muri ibi bimenyetso,Pharmacy TASLY ibafitiye Umuti mwiza (I CLEANSING) Ni Umuti wakoresha ukakuvura Constipation.
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->


text:
Ku wa gatatu tariki ya 09/03/2011 mu masaha ya saa munani inkubi y’umuyaga yangije ibintu mu Karere ka Nyagatare mu tugari twa Gashenyi na Rukomo II aho paruwasi Rukomo yubatse. Iyo nkubi y’umuyaga yasize yangije ibintu byinshi. Muri byo hari:
1. Icyumba cy’ishuri ry’Ikiburamwaka riyoborwa n’ababikira
2. Inzu yari yuzuye ikaba yari igenewe ubwigishwa
3. Inzu y’abalejiyo
4. Ishuri ribanza rya Rukomo, rikaba ryasenyutse cyane
5.Amazu y’abaturage, ubu hakaba harimo ababaje cyane bakeneye gufashwa byihutirwa
6. Amazu y’ubucuruzi…
Paruwasi ya Rukomo rero iradusaba inkunga kugira ngo ibashe kugoboka abo bose bari mu kaga.


text:
🔹Ubu ni bumwe mu buryo buzwi kandi bukoreshwa mu guhimbaza Imana. Mw’itangiriro kuramya ikintu cyangwa umuntu n’ugukora imihango myinshi ikurikiranye mukwerekana icyubahiro cy’icyo kintu, gutinyika se cyangwa kugicira bugufi ukarambarara ukubarara imbere yacyo.
🔹Uko niko Abisiraheri baramyaga Imana bakurikiza amategeko n’amabwiriza uko Imana yayabahaye cyane mugutamba ibitambo.
🔹Kuramya ntabwo ari igikorwa kigaragara inyuma, n’igikorwa kibera mu mutima w’umuntu wubashye Imana kandi wifuza kuguma imbere yayo. Guhimbaza kwo kugaragarira inyuma mu buryo bwo kwishimira Imana. Niyo mpamvu kuramya kubera ari igikorwa cy’umutima ariko kubanziriza guhimbaza, maze byombi bikuzuzanya.
🔹Nkuko abamarayika n’ibizima babigenza mw’ijuru, kuramya Imana kigomba kuba igikorwa cya buri munsi gihoraho kandi kikubahirizwa, ntabwo turamya aruko ibintu bimeze beza gusa byatugora ngo tubyihorere.
đź”´ Kuva30, 7-8: Aroni ajye acyosereza imibavu y’ikivange uko bukeye mu gitondo, uko agiye gutunganya ya matabaza ajye ayosa kandi ni mugoroba uko Aroni agiye gukongeza ayo matabaza, ajye ayosa ibe Imibavu itavaho iri imbere y’Uwiteka mu bihe byanyu byose.
🔹Niyo mpamvu kutagira igihe cyawe cyihariye cyo kuramya Imana ari kimwe no kuyivaho ukaramya ibigirwamana byitwa ubunebwe, kubura umwanya (kuba busy), akazi kenshi kaguherana, tĂ©lĂ©vision, films, sport, gukunda kuba hanze n’ibindi byinshi...
🔹Umva ingorane: Ezekiyeri 14, 2-3 Nuko ijambo ry’Uwiteka rinzaho riti mwana w’umuntu, abo bantu bazanye ibigirwamana byabo bakabigira no mu mutima, kandi ikibi kibagusha bagishyize imbere yabo. Mbese birakwiriye ko bariya bagira icyo bampanuza?
Uko biba kwose duhora dukenera gusubira kw’isoko ariko turasabwa kubanza gukuraho ibyo twimitse tubizi cyangwa tutabizi kuko bigihari Imana irivugiye ngo ntacyo twayibaza 🙆🏽 kandi tutayifite twajya he?
Yesu aduhane umugisha kandi adushoboze🙏🏼


text:
Paruwasi ya ADEPR-Kicukiro yizihije isabukuru y’imyaka 16 imaze ivutse
Mu gihe itorero ADEPR rikomeje imyiteguro yo kwizihiza isabukuru y’imyaka 75 izaba tariki 21/11/2015, rimaze rivutse, hirya no hino mu gihugu hakomeje gahunda yo kwitegura iki gikorwa hizihizwa isabukuru ku ma paruwasi atandukanye ndetse no mu midugudu ya ADEPR hakurikijwe igihe bamaze batangiye umurimo w’Imana.
Hamwe n’iyi gahunda paruwasi ya ADEPR Kicukiro yizihije isabukuru y’imyaka 16 imaze itangiye kuri uyu wa gatandatu tariki 17/10/2015. Umushumba w’ururembo rw’Umujyi wa kigali Rev.Past Rurangirwa Emmanuel ari nawe wari umushyitsi mukuru yasobanuriye abitabiriye iki gikorwa icyo yubile bivuze yifashishije amagambo aboneka mu gitabo cy’Abalewi 25:10-14.
Ibi ni bimwe mu biba igihe hizihizwa Yubile:
1. Abantu bagarurirwa gakondo mu buryo bw’Umwuka,
2. Basubira mu miryango
Mu ijambo ry’Imana kandi yakomeje asobanura ko Yesu ari buruhukiro bw’abamwizera nk’uko ibyanditswe bibigaragaza mu gitabo cy’Umuhanuzi Yesaya.
Yesaya 61:1-4, hagaragaza ibyazanye Yesu, ari byo
1. Kuvura imvune
2. kumenyesha imbohe ko zibohow
4. Imbabazi
5. Guhoreramo inzigo
6. Guhoza amarira
7. Gushyiriraho itegeko abarira
gutanga ikamba mu cyimbo cy’ivu ndetse n’amategeko yo kwishima akambika umwambaro w’ibyishimo mu mwanya wo kwirabura.
Rev.Past Rurangirwa yakomeje ashimira ibikorwa bya ADEPR-Paruwasi ya Kicukiro, yongera kugaruka ku myaka ADEPR imaze n’uko yatangiye. Yagize ati ’’ Paruwasi imaze imyaka 16 mu gihe itorero rya ADEPR rimaze imyaka 75, muri iki gihe cyose buri wese akwiye gutekereza aho yaje mu itorero avuye n’icyo kuba mu itorero byamufashije.’’
Uyu mushumba kandi yongeye kwibutsa umwihariko w’abazanye ubutumwa mu itorero rya ADEPR, ko bwari buherekejwe n’Umwuka wera bugahindura ababwumvaga mu gihe abandi bazanaga ubutumwa buherekejwe n’umwuka wa gikoroni.
Yakomeje yibutsa abakristo ba ADEPR-Kicukiro ko umurimo ugikomeje, asaba ko buri wese atekereza umusanzu we cyane ko abantu bagikeneye ubutumwa bwiza. Ati ’’tugire amateka meza azatuma itorero rizakomeza guhagarara neza no mu myaka iri imbere.’’
Itorero ADEPR ryitegura gukora isabukuru y’imyaka 75 Kugeza ubu rifite imidugudu igera 3108 mu gihugu hose, rikagira igera ku 172 mu mujyi wa Kigali ndetse n’ama Paruwasi 35 mu ruremo rw’Umujyi wa Kigali.


text:
Mutabaruka Alphonse ufite imyaka 47, ni umwe mu baturage b’Akarere ka Bugesera bemeza ko bamaze imyaka ine bamenyeshejwe n’abaganga ko banduye indwara ya Silicose, abaturage bita ‘Shirikoshi’, indwara idakira banduriye mu birombe bicukurwamo amabuye y’agaciro.
Izubarirashe.rw twasuye Mutabaruka mu rugo rwe aho atuye mu Kagari ka Nemba, Umurenge wa Rweru; yicaye ku gatebe k’urubaho. “Uyu mwaka ndumva ubaye uwa kane ndwaye Shirikosi, nabibwiwe na muganga! kandi ngo nayikuye mu birombe kuko na nakozemo imyaka myinshi,” ibyo ni bimwe mu byo yabwiye umunyamakuru.
Akorora cyane, Mutabaruka yunzemo ati “Hari igihe kigera ngakorora, ngakorora amabuye; utubuye tukazamuka mu gikororwa nkaturuka, amabuye nkayafata gutya nkayajugunya! Iyo ibuye ryanze kuzamuka mba numva riri gukuba hano [akora mu gatuza], aba bose (yerekana abaturanyi) barabizi iyo nkoroye ayo mabuye ndayabereka; iyo ibuye rizamutse mu gikororwa ndyumva mu kanwa nkarivanamo twaba twicaranye nkarikwereka.”
Si Mutabaruka utaka indwara ya Silicose mu Karere ka Bugesera gusa, hari n’andi majwi y’abaturage bo mu bice bitandukanye by’Akarere ka Bugesera iki kinyamakuru cyabashije kumva avuga ibisa neza n’ibitangazwa n’uwo muturage.
Abagaragaza ibibazo by’indwara ya Silicose, bahuriza ku kuvuga ko ubwo bacuraga amabuye y’agaciro bibandaga ku gutobora amabuye bakoresheje imashini kandi akaba ngo nta bwirinzi bari bafite.
Nyuma yo kumva ibi, twegereye Dr. Mutabazi Vincent, umuyobozi Ishami ry’Ubuvuzi rivura indwara zifata mu myanya y’Ubuhumekero mu Kigo cy’Igihugu gishinzwe Ubuzima (RBC), adusobanurira byinshi kuri iyo ndwara.
Dore ikiganiro na Dr. Mutabazi…
Silicose ni iki?
Silicose ni indwara ifata mu bihaha; ni indwara iterwa no guhumeka umwuka utari mwiza nyuma y’igihe kirekire, cyane cyane abantu bahumeka umwuka wuzuye ivumbi, ni na yo mpamvu ubona abantu bakunze kurwara Silicose ari abantu cyane cyane bakora mu birombe by’amabuye y’agaciro, hari n’igihe usanga abantu bakora mu bwubatsi bw’imihanda na bo bagira icyo kibazo cyangwa abantu bakora mu nganda za sima.
Mu ivumbi ryinshi haba harimo utubuye duto bita ‘Silica’, igihe cyose uhumetse ivumbi ryinshi iyo Silica ijya mu bihaha igatera icyo kibazo.
Ese iri vumbi risanzwe riba ahantu hari nk’umuhanda w’igitaka ryo ntiryatera Silicose?
Oya! Ryo nta kibazo kubera ko haba hari umwuka nta kibazo, ikibazo ni abantu bakora ahantu hari ivumbi ryinshi kandi ivumbi ridasohoka.
Iyo ndwara igaragazwa n’ibihe bimenyetso?
Iyo Silicose itangiye ubundi nta bimenyetso igira, ni indwara igenda gahoro gahoro, (…) hari igihe bifata hagati y’imyaka icumi n’imyaka 20 ibimenyetso bigatangira kugaragara, ariko iyo ari mu ivumbi ryinshi na nyuma y’umwaka cyangwa imyaka ibiri ibimenyetso bitangira kugaragara.
Icya mbere umuntu abura umwuka ntahumeke neza agatangira gukorora; hari bamwe bakorora igikororwa, abandi bakagira inkorora itagira igikororwa ariko ihoraho, nyuma y’uko indwara igenda irushaho gukomera agatangira kugira umunaniro, ukabona umuntu ntashobora no kuzamuka escalier (ingazi) no gukora indi mirimo isanzwe nko kuba yagenda metero ijana…
Hariho guta ibiro, hari bamwe bagira kubabara mu gatuza cyane, abandi bakagira fievre (umuriro), ariko iyo indwara igenda iba nabi iva mu bihaha ikajya mu mutima, ikajya n’ahandi hantu!
Hanyuma se muga, iyo ndwara ubwo iravurwa igakira?
Silicose ni indwara twita Choronique [Twibanire], nta bwo ikira! Ariko hari icyo twakora; uvuze ngo ‘ngiye kwa muganga bampe umuti uvura Silicose’, ibyo nta bwo bishoboka, ariko hari ibyo umuganga ashobora kugukorera ku buryo biriya bimenyetso biboneka ku bantu barwaye Silicose bigenda bigabanuka, ariko Silicose yo nta bwo ikira; buriya igihaha kiba cyagize ikibazo, ntabwo bishobora[ibihaha] kuvurwa ngo bikire.
Iyo ndwara uyirwaye mu gihe ariho akorora yegeranye n’abandi bantu bazima ubwo ntiyabanduza?
Oya! Ntabwo ari indwara yandura.
Umuntu yatandukanya ate ‘Silicose’ n’izindi ndwara z’ibihaha zirimo n’igituntu?
muganga yamenya ate ko ari Silicose? Icya mbere ni ukuganira n’umuganga akamenya Mmateka y’umurwayi, umurwayi aramubwira ‘njyewe ubusanzwe maze imyaka icumi nkora muri mine’ cyangwa ‘maze imyaka 20 nkora mu ruganda rwa sima cyangwa nubaka imihanda’, aho ngaho muganga atangira gutekereza ko hashobora kuba hari ikibazo cya Silcose.
Hari abantu benshi bashobora kwibeshya bakavuga ngo wenda ni igituntu cyangwa umusonga kubera ko bijya kugira ibimenyetso bisa, ariko iyo uganiriye n’umuganga akabimenya icya kabiri ugaca mu cyuma ukabona iriya foto y’ibihaha, hari n’ibindi bizamini batanga kwa muganga bigaragaza uko ibihaha bikora; iyo bakoze ibyo ngibyo muganga ashobora kumenya ko ufite ikibazo cya Silicose.
Ese mu bigo nderabuzima no mu bitaro by’uturere bagerageza kuvura Silicose?
Yego! Ariko nakubwiye ngo ‘Silicose nta bwo ivurwa’, ariko hari ibyo ushobora gufasha uwo muntu uyirwaye, ku buryo indwara ihagararira aho ngaho cyangwa ikagenda gahoro.
Umuturage wivuriza kuri ‘Mituelle de Santé’ yabasha kugobokwa n’ubwo bwishingizi mu gihe yivuza?
Yego! N’uwa mituweli de santé hari ibyo bamukorera ku kigo nderabuzima, igihe cyose muganga abonye iyo ndwara afata icyemezo cyo kumuvurira aho ngaho cyangwa agafata icyemezo cyo kumwohereza kuvurirwa mu bindi bitaro.
Nk’umuntu urwaye Silicose aba akwiye gukora iki kugira ngo iminsi ikomeze yicume?
Icya mbere ni ugukomeza kujya kwa muganga ugakurikiza inama umuganga aguha, ni cyo kintu cya mbere! Kenshi iyo umuntu arwaye Silicose wenda anywa itabi turarimubuza akarihagarika, agahagarika inzoga, ntabwo tumubuza gukora ibindi bintu, ikintu tumubuza ni ugusubira hariya mu birombe ku buryo yakomeza kugira kiriya kibazo, ariko ibindi byose by’imirire arakomeza akirira, Siporo akayikora gahoro uko ashoboye.
Ikindi mu bantu barwaye Silicose dukunze kubapima igituntu kuko iyo ibihaha byamaze kwangirika kenshi hahita hajyamo ikibazo cy’igituntu, ubwo rero igihe cyose baje kwa muganga dukunze kubapima igituntu tukamenya ko badafite ikibazo cya Silicose n’igituntu.
Ese Silcose buriya yakwirindwa ite?
Icya mbere ni uguhagarika kujya mu ivumbi; nk’umuntu ukora muri mine [mu birombe by’amabuye y’agaciro] agomba kubihagarika, akareka ako kazi kubera ko kamutera icyo kibazo cyangwa akagakora ariko yambaye ibintu bimurinda.
Ikindi abantu bakora mu birombe cyangwa izindi nganda, bagomba gukora ibishoboka byose bakagira ventilation (uburyo bwo gusohora ivumbi hakinjira umwuka mwiza) ihagije, ariko hari n’indi miti itangwa kwa muganga ishobora kugabanya ibyo bimenyetso; nko kugufasha ngo ushobore guhumeka neza ku bafite ibibazo byo guhumeka n’ibindi.
Mu Rwanda umuntu yavuga ko iyo ndwara ihari cyane?
Ntabwo twavuga ko ari indwara iboneka kenshi, ni indwara ikunze kuboneka mu ahantu haba izo nganda cyangwa ahacukurwa amabuye y’agaciro ugasanga abantu benshi ni ko kazi bakora, ariko si hose mu Rwanda.
Wenda nta bwo naguha imibare y’abo bantu mu Rwanda kuko nta mibare dufite, ariko ku rwego rw’Isi tugira hafi abantu miliyoni imwe ku mwaka cyangwa miliyoni imwe n’igice bandura iyo ndwara, ariko kubera ko ari indwara itandura kandi igenda gahoro buriya tugira abantu hafi ibihumbi 40 bapfa bazize iyo ndwara ku Isi.
Ese turiya tuntu abakora mu birombe bashyira ku munwa birinda ivumbi buriya tuba duhagije?
Biriya akenshi tubona bakoresha imyenda, buri umwenda ntabwo uba uhagije ahubwo umwanya umwe bishobora no kugutera ibibazo, ikiza ni ugushaka mask kuko ni yo ifasha.
Murakoze!
Murakoze namwe!


text:
Urwenya rwoherejwe na Niyomungeri Robert Cops:
Thu, 06 Apr 2017 14:40:26 +0200
umugore yari afite ikibazo cyo kubyara abana bakaza bihuta nuko inshuro ya mbere agiye kubyara babona umwana aje yihuta yikubise kugikuta arapfa nuko atongana naba dogiteri karahava ararira cyane nuko yongeye gutwita bigenda kwakund 1,2,3... nuko yigira inama yo kwitabaza aba(gardien) nuko umugaridiye aje aramubwira ati: umwana naza umufate nkuko ufata umupira .
gardien : biroroshy cyane nuko umwana akiza gardien aba aramusamy ahita avuga ati : doctor jya imbere ahita ashota uruhinja nuko umugore ati : unyiciye umwana weeeeeeeeeeeeeeeeeeeeee nuko gardien aramusubiza ati : iyo mfash umupira mpasa uri imbere ....... .
Uru rwenya rufite amanota


text:
“Ni jye muzabibu, namwe muri amashami. Uguma muri jye nanjye nkaguma muri we, uwo ni we wera imbuto nyinshi, kuko ari nta cyo mubasha gukora mutamfite.” Yohana 15:5
Guhinduka ni nzira kandi akenshi iyo nzira usanga ari ndende, ntabwo impinduka ari igikorwa kiza kigahita kiba uwo mwanya, bigenda biza gahoro gahoro ariko iyo twizeye Imana tukubaha ijambo ryayo, nayo ibasha kuduha imbaraga zo gukora ugushaka kwayo. Reka gutwarwa n’ibya kera byakubabaje, wiririra ibitazagaruka ahubwo shaka Imana kandi wubahe ijambo ryayo.
Yohana 15:5,Buri muntu wese yagakwiye gukunda iki cyanditswe kuko cyongera kutwibutsa ko Imana nayo izi neza ko umuntu adashobora kwihindura ku giti cye, ahubwo Yesu yavuze ko ntacyo dushobora gukora tutamufite kuko ariwe soko y’imbaraga n’ubuntu bidushoboza gukora ibikwiriye aribwo tubasha kwakira uguhinduka mu buzima bwacu. Ibi ni bimwe ushobora gukora no gukurikiza kugira ngo ubashe kuba muri Yesu nawe akaba muri wowe kandi iyo ubikoze wakira impinduka mu buzima bwawe.
1. Ukeneye kumva ukuri kw’ijambo ry’Imana kandi ukayoborwa naryo. Biciye mu ijambo ry’Imana umuntu abasha kwisuzuma kuko ariryo ndorerwamo twireberamo, iyo rero usanze ibyo ukora atari byo kuko bitajyanye n’ibyo Ijambo ryayo rigusaba, aho biguha ishusho yawe n’ibyo ukwiriye guhindura n’uko wabihindura.
2. Iyo umaze kwisuzuma, hakurikiraho kwihana ibyaha. Kwihana bishatse kuvuga gusaba imbabazi z’ibyaha byose wakoze ndetse ugaragaza n’ubushake bwo kubireka burundu.
3. Indi ntambwe nugutangira kwiga ijambo ry’Imana. Iyo tuvuze kwiga ijambo ry’Imana muri ubu buryo bwo guhinduka, hatangwa inama ko wakwiga ku byanditswe bivuga hejuru y’icyakubereye ikibazo gituma utabasha kugera kumpinduka wifuza. Urugero ushobora kuba warabaswe umujinya, utabasha kubabarira,….icyo gihe uzibanda ku byanditswe bivuga uko watsinda umujinya no kutababarira. Ijambo buri wese akwiriye kurikoresha nk’umuti w’ubugingo. Wibikire ijambo mu mutima wawe kandi urizirikane kuko muri ryo harimo imbaraga zibasha guhindura ubugingo bwacu bwose.


text:
Ku batazi ihenero icyo aricyo, ni akayoga k’umutsama cg k’ubuki umugabo wa cyera yashyiraga hafi y’urutara/igitanda, uko inyota imukubise akihina mu nzu agasomaho, maze agasohoka afite akanyamuneza. Cg yaba abonye inshuti ye akunda akayisomyaho. Iyo yabaga ari inzoga nziza yatoranije iruta izindi gukomera.
Kanywamaraso, Kagame rero nawe ni ko ameze, ni ko asa, ni ko akora. Ubwo abo bagabo ba cyera babaga bishimira inyungu y’imirimo yabo, ko basaruye inzoga mu rutoke rwabo, bakenga mo izirushaho kuryoha bakazigira ihenero, Kagame asogongera ku maraso y’abahutu n’abatutsi akanayiyuhagira akayameshesha ibyo aryamamo n’ibyo yambara, yagera ku maraso y’imfubyi, izo yamaze ho imiryango yazo, akaryoherwa, akayagira ihenero asangira n’inshuti ze magara, kuko aba azi ko ntawenda kubamuryoza.
Uyu ni umunsi wa gatandatu ntabariza Rwigema, ndamwaka Rwigema ngo amurekure, areke kunywa amaraso y’iriya mpfubyi itagira kirengera. Ni jye jyenyine twasigaranye, ni jye umuzi amavo n’amavuko, ntabwo naceceka gutabariza Rwigema, ntabwo nzahora Rwigema atarabohorwa cg ngo ahorerwe.
Amambere, mu mezi abiri ashize, Bamutwaye ku kagoroba bazi ko ntawababonye, ariko kuko yabicyenze yahise anyoherereza WhatsApp, ati: “ Uwitwa superintendent Kabare, aje kuntwara, ngo hari ibyo bambaza ngo barangarura. Wicecekere turebe aho bigana. Ntagarutse kandi nabyo ubimenye.”
Narategereje uwo munsi ngo ndebe ko bamugarura ndaheba, hashize iminsi ibiri batamugaruye ntangira kumubishyuza, bamwaye baramurekura, bamushuka ko ibyo bamubazaga birangiye, ngo niyitahire. Ngo bamubazaga ibyo kwa Rwigara Assinapol.
Nuko hashize nk’ukwezi bamurekuye, noneho bamutwaye ntawe urabutswe aho yari yiriwe mu garage, imodoka ye bayiha umushoferi ayijyana iwe. Nanjye nakomeje gutegereza nkuko Imana yabinyoboyemo, kugeza ubwo imbwiye ngo noneho ni bibi.
Ni ko kuguhagurukira Kagame we! Reka ntoze abatoya ubutore turebe uhomba, wibuke ko ariko nakubwiye ko ari bo usigaranye bonyine. Nanjye ndagumya nzenguruke Yeriko, kdi natangiye kubona n’abaturuka iwawe mu nzu no mumaraso yawe, barambiwe amanyanga yawe.
Ijambo ni impano yanjye, ntirijya risohokera ubusa, rigaruka ryaciye ibintu iteka ryose risohotse. Ushake ubyemere cg ubihakane, Yeriko irarimbuka. Ngo waguze za missile na za mig n’amabombe atagira ingano!? Ngo ufite igisirikari kabuhariwe kizi kuniga no kurasa?
Jye, ndagutera mu mutima mw’izina rya Yesu utegeka abagome atabatwara! Ngo urinangira umutima ngo ntumurekura, reka kunsetsa! ITEGEKO naguhaye ntiwanze kuryubahiriza rikagusohorera ho, ari wowe ubwawe uryisohoreje? Si wowe ubwawe wimaze ho abantu, ninde wabigufashije mo? Ukora ibyo nshaka gusa. Ndagutegeka kuko nkuruta, narabikubwiye kuva cyera ko ndi shobuja wa mugaragu mubi we! Ushatse ujye ugerageza unyumvire, kuko ni hahandi usohoza ibyo nategetse. Abantu bawe bagushizeho, abandi ubamarira muri mabuso, abandi urabica. Hari uwabigufashije mo si wowe ubwawe ubyikorera?
Haba icyo umuntu azazira kdi mbisubire mo, impamvu ingana ururo. Amaraso ya Rwigema afite agaciro kenshi imbere yanjye. Sinzamutererana na rimwe, nzakomeza kukubwira ngo murekure, cg Yeriko yawe irimbuke.
Ngaho turwane sha, inangire nanjye ninangiye aka wa mutwa. Nkarabiye imbere y’Imana n’abantu, igihugu kirarimbuka ariko sijye ukirimbuye, ni Kagame wanga kumvira ibyo mubwira ngo arekure Rwigema. Ibyo ntibivuze ko n’ubundi atazakirimbura, kuko hasigaye akantu gato, ari rwo rubyiruko rukigendera ku ndirimbo, rutarasobanukirwa neza. Ariko ndarutoza rwose ibyo ndabimufashamo, ibindi byose yarabyikoreye, aha niba ashaka ko muha mo umusada ndawumuha.
Kagame erega si uko igihugu kiyoborwa, ntabwo ari uko umutegetsi yishakira icyubahiro, kwicira abaturage ubusa si bwo butware! None ngo bagukorere amategeko akurengera? Ubwo bucucu bungana butyo wabukuyehe? Usa na So koko ku mugani wa ya ntore yawe!
Wa mbwa we, si twe twagushyizeho n’amaraso n’ubwitange bwacu, tubikunze kdi tubyemera? Kuki wabaye ikiburaburyo bene aka kageni, ukica abatabazi ukabamara, ukaduca mu gihugu twararwaniye guca ubuhunzi, ukatunyaga ibyacu tukajya kwangara twaraharaniraga kubaho?Warangiza uti ndashaka ubudahangarwa, ntihakagire umpohotera ngo akopfore! Uretse no kuguhohotera, nutatwumva ngo uhe abantu amahoro, ayo twaharaniye, tuzaguhotora wa ntumbi y’imbwa we!
Ariko ko mbona wirirwa uzenguruka ikirere ujya mu mahanga, mu bindi bihugu, nta rugero ukura ku bandi bakuru b’ibihugu!? Uko bayobora abaturage babo? Umutegetsi agomba kubaha abaturage kugira ngo bamwubahe. Umutegetsi wirirwa ahotora abaturage, bamwubahira iki?
N’utarekura Rwigema ngo asange abana, nzakomeza kumukwishyuza kdi uzamwishyura wanze ukunze. Ariko wa kabwa we, niba utagira abajyanama, ntiwabaza na wa mukobwa wawe mwiza, Ange, akakugira inama? Kuko we yumva neza kuba atagufite ho umubyeyi we, haramutse hari uwagutwaye nkakuriya watwaye Rwigema icyo byaba bisobanuye.
Nta soni ugafunga Rugigana ukongeraho Rwigema, warangiza ukarata ingabo zawe! Ubwo se ninde ubaruta? Abo bagabo bombi bagiye bakicara mu ndaki za adui hariya Karitusi – Butaro bakareba uko adui arya ibya nimugoroba, bwacya tukahasakiza, wowe uri kubuyera mu km 8 hariya ku munwa w’urugano?!
Uri imbwa gusa!
H.T. Sankara


text:
Uruhara cg gutakaza umusatsi, ni uburyo busanzwe bw’umubiri uko ugenda usaza umusatsi uvaho.
Uruhara cg gutakaza umusatsi, ni uburyo busanzwe bw’umubiri uko ugenda usaza umusatsi uvaho.
Akenshi bikunze kuza mu bageze mu zabukuru, cyane cyane abagabo (hejuru y’imyaka 50). Umuntu uzazana uruhara akenshi rutangira kugaragara mu myaka 30 na 40. Bitangira ugenda utakaza umusatsi mu gace kamwe; aho rukunze kuza cyane ni mu gitwariro (inyuma gato y’igihorihori).
Uruhara akenshi ruturuka ku ruhererekane mu muryango (akoko cg genetics).
Uturemangingo fatizo (genes) dutandukanye uba warakuye ku babyeyi bawe nitwo tugena igihe ruzazira, aho ruzafata n’uko ruzaba rungana. Bivuze ko bigoye cyane kuba wamenya ngo uzazana uruhara ruteye gutya bitewe nuko papa wawe afite urumeze gutya, kuko hari n’igihe uru ruhererekane rushobora kuva kuri mama wawe, utagaragaraho uruhara nyamara afite utwo turemangingo fatizo ariko twihishe.
Izindi mpamvu zishobora gutera uruhara
Hari igihe urwungano rw’ubwirinzi bw’umubiri wawe bwibeshya bugatangira kwibasira aho umusatsi ukurira (follicles), aha haba hibasiwe nta musatsi wongera kuhamera ukundi.
Impamvu ubwirinzi bwawe bubikora ntiramenyekana neza, gusa bikunze kuba ku bantu barwaye izindi ndwara zigabanya ubwirinzi bw’umubiri nka hyperthyroidism (umwingo ukora cyane), diyabete, cg se down’s syndrome.
Kwiyongera cyane k’umusemburo dihydrotestosterone (DHT) uboneka ku gice cyo ku mutwe. iyo DHT ibaye nyinshi, hakorwa udusatsi duto, tworoshye kandi ducika vuba, kugeza igihe umusatsi uzavaho.
Hakaba igihe biterwa n’imisemburo ya kigabo (androgens) iba yabaye myinshi ikagabanya imikurire y’umusatsi, kuko hatangira gukorwa udusatsi duto kandi tunanutse cyane.
Gutakaza imisatsi ku mutwe n’ahandi hatandukanye ku mubiri biturutse ku gukoresha imiti. Ibi akenshi biterwa n’uburyo bukoreshwa mu kuvura kanseri bwa chemotherapy.
Mu byerekeye imikorere y’umubiri, nta kibazo uruhara rwatera
Usanga ikibazo ahanini kiba mu mitekerereze (cyane cyane ku baruzana bakiri bato), ubushakashatsi bwakozwe bwagaragaje ko abenshi batangira gutakaza umusatsi bakiri bato bigira ingaruka mbi mu mitekerereze yabo; aho usanga bihebye, bumva ko badashimishije ndetse no kwitesha agaciro.
ibi biterwa nu buryo sosiyete ifata abantu bafite uruhara nk’abakuze cyane.
Uruhara rutewe nuko uri kugana mu izabukuru kubera ari uburyo busanzwe ku mubiri, birumvikana ko nta miti uba ukeneye, kandi ntacyo biba bitwaye.
Gusa mu gihe biguteye ikibazo (ibi ahanini ku bakiri bato), ushobora kugana kwa muganga bakuvura, nyuma yo gusuzumwa neza, bakabona ikigutera uruhara. Hari uburyo n’imiti itandukanye ishobora gukoreshwa ukaba wasubirana umusatsi.
Ibitekerezo
None se amaso yo aterwa niki? Kanda hano umusubize
Uruhara Subugwayi Uhubwo Haruruza Rukwifuriza Ibyiza Chagwaibibi. Ubukire Chagwa ubukene. Kanda hano umusubize
BITELWA NOGUKURA Kanda hano umusubize
Ni byiza ku bisobanuro muduhaye.Imvi se zo ziterwa n'iki? Ubu usanga n'umukobwa cg umusore ufite imyaka 25 afite imvi.N'iki kibitera? Kanda hano umusubize
mwadusobanurira impamvu uruhara rugirwa nabantu bigitsina gabo gusa kandi impamvuzarwo bigaragarako zagirwa nabibitsina byombi? Kanda hano umusubize
Murakoze Cyane.Nanje Nfite Uruhara Rwaje Nkiri Muto None Kugirango Mbone Uwomuti Wokugarura Umusatsi, Mwampa Inamba Yaho Ngonba Kwaka Uwomuti? Kuko Nanje Runteye Ikibazo ? Nangwa Nabisobanurira Umuganga Unyegereye Akampa Ubusobanuro? Kanda hano umusubize
Umuntu ufite ikibazo cy'uruhara yampamagara kuri 0783830835 akabona ubufasha n'ubuhamya bw'abarukize. Murakoze Kanda hano umusubize
nonese ko omuntu agira imvi arimuto byababiterwa niki?doreko ebyo'ruhara mbibonye ndi kabale uganda,Thanx. Kanda hano umusubize
Byarambabaje cyane uzi kuzana uruhara ukirimuto Kanda hano umusubize
NJEWE NTEKEREZAKO BITERWA NOGUKU MUMYAKA Kanda hano umusubize
NJYE MBONA ARUBWOKO . Kanda hano umusubize


text:
Ibibazo bishingiye kuri Bibiliya
Kuki twagombye gusenga dusaba ko Ubwami bw’Imana buza?
Ubwami bw’Imana ni ubutegetsi bwo mu ijuru. Yesu yasabye abigishwa be gusenga basaba ko buza, kuko ari bwo buzimakaza amahoro no gukiranuka ku isi. Nta butegetsi bw’abantu bushobora kuvanaho burundu urugomo, akarengane cyangwa indwara. Ariko Ubwami bw’Imana bwo burabishoboye kandi buzabikora. Imana yatoranyije Umwana wayo Yesu kugira ngo abe Umwami wabwo. Nanone Yehova yatoranyije itsinda ry’Abigishwa ba Yesu kugira ngo bazategekane na we muri ubwo Bwami.—Soma muri Luka 11:2; 22:28-30.
Vuba aha, Ubwami bw’Imana buzarimbura abantu bose barwanya ubutegetsi bwayo. Ku bw’ibyo, iyo dusenga dusaba ko Ubwami bw’Imana buza, tuba dusaba ko ubutegetsi bwayo buza, bugasimbura ubutegetsi bwose bw’abantu.—Soma muri Daniyeli 7:13, 14; Ibyahishuwe 11:15, 18.
Kuki Ubwami bw’Imana buzagirira abantu kamaro?
Yesu ni we Mwami dukeneye kuko arangwa n’impuhwe. Kuba ari Umwana w’Imana bimuha ububasha bwo gufasha abantu bose batakambira Imana bayisaba kubatabara.—Soma muri Zaburi 72:8, 12-14.
Ubwami bw’Imana buzazanira imigisha abantu bose basenga babivanye ku mutima basaba ko buza, kandi bagakurikiza ibyo Imana ishaka mu mibereho yabo. Niwiga Bibiliya ukamenya ibyerekeye Ubwami bw’Imana, ntuzigera ubyicuza.—Soma muri Luka 18:16, 17; Yohana 4:23.


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
33 Muzabona ishyano mwebwe abanyaga kandi mutanyazwe namwe, abariganya kandi abandi batarabariganyije!+ Nimurangiza kunyaga namwe muzahita munyagwa.+ Nimumara kuriganya namwe bazahita babariganya.+
2 Yehova, tugirire neza+ kuko ari wowe twiringiye.+ Ujye udushyigikiza ukuboko kwawe+ buri gitondo,+ utubere agakiza mu gihe cy’amakuba.+
3 Abantu bo mu mahanga bumvise urusaku rw’umuvurungano barahunga.+ Warahagurutse amahanga aratatana.+
4 Iminyago+ yanyu izateranyirizwa hamwe nk’uko inyenzi ziteranira hamwe, bayiroheho nk’uko amarumbo y’inzige yiroha ku muntu.+
5 Ni ukuri, Yehova azashyirwa hejuru+ kuko atuye hejuru.+ Azuzuza muri Siyoni ubutabera no gukiranuka.+
6 Ubudahemuka bwo mu bihe byawe buzaba ubutunzi bw’agakiza,+ ni ukuvuga ubwenge n’ubumenyi+ no gutinya Yehova,+ ari byo butunzi bwe.
7 Dore intwari zabo ziraborogera mu muhanda, kandi intumwa zabo z’amahoro+ zizarira cyane.
8 Inzira z’igihogere zasigayemo ubusa,+ kandi nta mugenzi ukirangwa mu nzira.+ Yishe isezerano;+ yasuzuguye imigi+ kandi ntiyigeze yita ku muntu buntu.+
9 Igihugu cyacuze umuborogo kirazahara.+ Libani yakozwe n’isoni;+ yaraboze. Sharoni+ yabaye nk’ikibaya cy’ubutayu. Bashani na Karumeli byahunguye amababi yabyo.+
10 Yehova aravuga ati “ubu noneho ngiye guhaguruka;+ ngiye kwihesha ikuzo;+ ubu ngiye guhaguruka mpagarare nemye.+
11 Mwasamye ibyatsi byumye,+ muzabyara ibikenyeri. Umwuka wanyu bwite uzabakongora+ umeze nk’umuriro.+
12 Abantu bo mu mahanga bazaba nk’ishwagara batwitse. Bazamera nk’amahwa yatemwe, bakongorwe n’umuriro.+
13 Yemwe abari kure mwe, nimwumve icyo ngiye gukora.+ Namwe abari hafi, mumenye imbaraga zanjye.+
14 Abanyabyaha bo muri Siyoni bahiye ubwoba,+ n’abahakanyi+ bahinda umushyitsi bati ‘ni nde muri twe ushobora kwegera umuriro ukongora?+ Ni nde muri twe ushobora kwegera umuriro ukaze kandi ugurumana?’+
15 “Hariho uhora agendera mu nzira yo gukiranuka,+ akavuga ibitunganye,+ akanga indamu mbi zishingiye ku buriganya,+ agakunkumura ibiganza bye kugira ngo bitakira impongano,+ akabuza amatwi ye kumva ibyo kuvusha amaraso kandi agafunga amaso ye kugira ngo atareba ibibi.+
16 Ni we uzatura ahirengeye;+ igihome cye kirekire kizaba hejuru ku rutare, ahantu hagerwa bigoranye.+ Azahabwa ibyokurya bye,+ kandi ikigega cye cy’amazi ntikizakama.”+
17 Amaso yawe azareba umwami mu bwiza bwe,+ kandi azareba igihugu cya kure.+
18 Umutima wawe uzibwira+ ibintu biteye ubwoba, uti “umwanditsi ari he? Uwishyura ari he?+ Ubara iminara ari he?”+
19 Ntuzabona abantu bashira isoni, abantu bavuga ururimi rukomeye cyane rugoye kumva, abantu bavuga nk’abadedemanga, bavuga ururimi udashobora gusobanukirwa.+
20 Nimurebe Siyoni,+ umugi w’iminsi mikuru yacu!+ Amaso yawe azareba Yerusalemu, abone ari ahantu ho gutura hatuje, ihema ritazabamburwa n’umuntu uwo ari we wese.+ Imambo z’ihema ryayo ntizizigera zirandurwa, kandi nta mugozi waryo uzacibwamo kabiri.+
21 Ahubwo aho ni ho Ukomeye+ Yehova azatubera nk’ahantu h’imigezi,+ h’imigende migari. Nta mato agashywa azahaca, kandi nta bwato buhambaye buzahanyura.
22 Kuko Yehova ari Umucamanza wacu,+ Yehova ni we udushyiriraho amategeko,+ Yehova ni we Mwami wacu;+ ni we ubwe uzadukiza.+
23 Imigozi yawe izahamburwa; ntizabasha gukomeza inkingi ishinze mu bwato kandi ntizabasha kuzamura umwenda ugendesha ubwato.
Icyo gihe bazagabana iminyago myinshi; ibirema bizafata iminyago itubutse.+
24 Nta muturage waho uzavuga ati “ndarwaye.”+ Abazaba batuye mu gihugu bazababarirwa icyaha cyabo.+
Yohereze
Yohereze
BIBILIYA-UBUHINDUZI BW'ISI NSHYA
Yesaya 33
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngoma: Abayobozi barasabwa kuba intangarugero mu gushyira mu bikorwa gahunda za leta ahobatuye
Umuyobozi wungirije w’akarere ka Ngoma ushinzwe imibereho myiza y’abaturage Kirenga Providence arasaba abayobozi  kujya bafata iyambere mu gushyira mu bikorwa ibyo bakangurira abaturage gukora muri gahunda za leta.
Ibi yabitangaje kuri uyu wa 02/05/2012 mu nama njyanama y’akarere ka Ngoma. Nkuko yabisobanuye ngo hari abayobazi usanga bakangurira abaturage gushyira mu bikorwa gahunda za leta ariko bo ugasanga iwabo mu ngo batazishyira mu bikorwa uko bikwiye bityo bikaba byagira ingaruka mu gutuma n’abatuarge batabikora ujo byakagombye.
Yabisobanuye agira atiâ€Akenshi natwe abayobozi usanga twigisha abaturage ibyo tudakora.Ugasanga urigisha gukoresha bio-gaz cyangwa kandagirukarabe kandi nawe iwawe ntayo ugira,ubuse urumva umuturage nabona nawe utabikora ariwe uzihutira kubikora.â€
Ku bwuyu muyobozi wakarere ka Ngoma w’ungirije ngo kutaba intangarugero ku bayobozi mugushyira mu bikorwa ibyo baba bakangurira abaturage gukora bidindiza cyane ishyirwa mu bikorwa rya gahunda za leta ndetse bigatuma n’imihigo  akarere kaba karahize itagerwaho.
Muriiyi namahigwaga ku kibazo cy’imwe mu mihigo yahizwe n’ akarereariko kugeza ubu mu gihe hasigaye igihe kitageze ku kwezi ngo hatangire gusuzumwa uko yahiguwe ngo haracyari imihigo igera itaragerwahokuburyo ibipimo bigaragaza ko ikiri mu mituku.Iyo mihigo harimo iyo kubaka bio-gaz 250 ,kongera abanyamuryango b’imirenge SACCO,amatara ku mihanda yo mu mugi wa Kibungo no kubaka uruganda ruzajya rutunganya imyanda iva mu mugi wa Kibungo.
Iyi nama yanzuye ivuga ko abayobozi ndetse n’ abaturage bagomba kwihutisha ishyirwa mubikorwa ry’iyimihigo ya 2011-2012 igaragara ko yazateza ikibazo ikomeje kuguma mu mutuku.
Â


text:
Agence ikora Ubushakashatsi k’ uburyo bwigenga ikorera abantu ku giti cyabo ,DETECTIVE PRIVE À KIGALI RWANDA, PRIVATE DETECTIVE IN KIGALI RWANDA
Agence ikora Ubushakashatsi k’ uburyo bwigenga ikorera abantu ku giti cyabo, ibigo by’igenga, abikorera ku giti cyabo, abacuruzi, abakorana n’inkiko, Sosiyeti z’ ubwishingizi, ibigo by’imari, amabanki, amasosiyeti yishyuza ndetse n’abaranga ibicuruzwa, abakora mu bya tombola, n’ibindi. … kugirango barengere inyungu zabo.
Hari ikibazo ? Wikwihutira gufata ibyemezo byihutiweho, ahubwo banza ufate inama.
Sosiyeti fair Private Detective Agency and Consultancy Ltd iguha inzobere nyazo muri buri kibazo kiguhangayikishije. Kugirango ugire uburenganzira bwawe n’inyungu, Agence igutabara mu bintu byinshi bitandukanye mu buzima bwawe bwihariye no m’ubukungu.
Tukugira inama mu bintu byinshi bitandukanye kandi tukagufasha gukurikirana dosiye bikurikije amategeko twifashije abanyamategeko n’impuguke zinyuranye. Ubucukumbuzi bwacu (investigations ) bugufasha mu gukemura ibibazo byawe ku bwawe cg ukabishyikiriza inzego bireba. Ni Cabinet itanga inama mu by’umutekano ku giti cya muntu no gukora ubucukumbuzi bwigenga (privé ), bwa Kinyamwuga, na anketi zose. Igihembo cyunvikanwaho n’uruhande rukeneye services, kandi bihindagurika bitewe n’igihe misiyo imaze, ubukomere bwayo, n’ibikoreshwaho ngo igerweho, bitewe na misiyo, uburyo bwinshi bushobora kunvikanwaho. Agence ibanza kwiga yitonze dosiye mbere yo kuvuga Igihembo cg amafaranga akenewe (provision ) twaka mbere ya buri misiyo.
Misiyo zimwe na zimwe mwamenya :
– Gutahura abacana inyuma (adultère ou infidélité conjugale )
– Gutahura abica ubucuruzi bigana ibyabandi mu buryo butemewe (pratiques déloyales,intelligence avec la concurrence )
– Gushaka abambuye mu by’ubucuruzi (recherche de débiteurs évaporés dans la nature )
– Gushaka ababuze (recherche de disparus )
– Gukurikirana abajura (filature et surveillance )
Ushaka izo services twavuze yahamagara Umuyobozi Mukuru wa Company kuri 0788777214.
Émail: djbk007ll@yahoo.fr
disengima@gmail.com


text:
ISOMO RYA MBERE
Ibaruwa ya kabiri Mutagatifu Pawulo Intumwa yandikiye Abanyakorinti
(2 Kor 11,18.21b-30)
Bavandimwe, 18ubwo benshi biratana ibyo bakesha kamere, reka nanjye nirate. 21bIbyo abandi batinyutse kwivuga - noneho mvuge nk’umusazi – nanjye ndabitinyutse. 22Mbese ni Abahebureyi ? Nanjye ndi we ! Ni Abayisraheli ? Nanjye ndi we ! Inkomoko ya Abrahamu ? Nanjye ndi yo ! 23Mbese bakorera Kristu ? – Reka mvuge amateshwa – Ndabarusha bose ! Mu miruho ? Narabarushije ! Mu buroko ? Incuro nyinshi kubarusha ! Inkoni ? Nakubiswe izitabarika ! Amakuba y’urupfu ? Nayagize hato na hato ! 24Incuro eshanu Abayisraheli bankubise ibiboko mirongo itatu n’icyenda. 25Nakubiswe inkoni incuro eshatu, rimwe mpondaguzwa amabuye, ndohama gatatu mu mazi, ndetse mara ijoro n’umunsi rwagati mu nyanja.
26Mu gendo zanjye nyinshi nagiriye amakuba mu nzuzi, mpura n’abambuzi, ngira akaga k’abo dusangiye ubwoko n’ako ntewe n’abanyamahanga, ngirira ingorane mu mugi, mu butayu no mu nyanja, nkubitiraho imitego y’abagambanyi biyita abavandimwe ! 27Mu miruho n’iminaniro, mu kurara irondo kenshi, mu nzara n’inyota, mu gusiba kurya kenshi, mu kwicwa n’imbeho no kubura icyo nambara ; 28ntavuze n’ibisigaye : inkeke ya buri munsi mpagaritswe umutima na za Kiliziya zose ! 29Ni nde wacogoye, sincike intege ? Ni nde wateshutse, maze simpinde umushyiti ? 30Niba kwirata ari ngombwa, nziratana intege nke zanjye.
ZABURI (Zab 34 (33), 2-3, 4-5, 6-7)
Inyik/ Intungane, Uhoraho azikiza amagorwa yazo yose.
Nzashimira Uhoraho igihe cyose,
ibisingizo bye bizahora ubudahwema mu munwa wanjye.
Ishema mfite ryose ndikesha Uhoraho,
ab’intamenyekana nibabyumve maze bishime !
Nimwogeze Uhoraho hamwe nanjye,
twese hamwe turatire izina rye icyarimwe.
Nashakashatse Uhoraho aransubiza,
nuko ankiza ibyankuraga umutima byose.
Abamurangamira bahorana umucyo,
mu maso habo ntiharangwa ikimwaro.
Umunyabyago yaratabaje, Uhoraho aramwumva,
maze amuzahura mu magorwa ye yose.
IBANGONDIRIMBO RIBANZlRIZA IVANJILI (Mt 5, 3)
Alleluya Alleluya,
Hahirwa arnkene ku mutima, kuko Ingoma y’ijuru ari iyabo. ‘.
Alleluya.
IVANJILI
+ Matayo (Mt 6,19-23)
Muri icyo gihe, abigishwa bari bateraniye iruhande rwa Yezu ku musozi, maze arababwira ati 19« Ntimugashakire ubukungu hano mu nsi, aho udusimba n’imungu byonona, aho abajura baca ibyuho bakiba. 20Ahubwo mwizigamire ubukungu mu ijuru, aho udusimba n’imungu bitonona, aho abajura badaca ibyuho ngo bibe. 21Kuko aho ubukungu bwawe buri, ni ho n’umutima wawe uzaba uri. 22Itara ry’umubiri ni ijisho. Niba rero ijisho ryawe ridafite inenge, umubiri wawe wose uzamurikirwa. 23Naho niba ijisho ryawe ari ribi, umubiri wawe wose uzaba mu mwijima. Noneho se niba urumuri rukurimo ruhindutse umwijima, uwo mwijima uzangana iki !»


text:
Inzara yari yankubitiye ahantu ntazi nsigaranye 500fr njya muri restaurant naka amata ya 500fr ; hafi yanjye hari umugabo yambaye igikaruvati kirekire yafunze bien numva arambwiye ngo “sha urambabaje utwo turaguhaza koko?” angirira impuhwe ati fata ibindi ndabyishura ntakibazo! Numva ndishimye naka iplat ya 2000fr y’inyama! Arongera ati nubimara baguhe na ka fanta byose ndariha! na ko nyine ndagafata! Hanyuma sinzi uko umu serveur yataye ikiyiko munsi y’ameza nunamye kugitora ndebye munsi y’ameza nsanga wa mugabo yambaye hejuru gusa hasi ari ikariso gusa kumbe yari umusazi nuko arandeba araseka ati: uyumusi ugiye gukubitwa nkizo mpora nkubitwa.
ππππππππππ
“`_Ahwiiiiiiiiiiiiiiiiiiiiii._“`
*Wasetse se nawe njye nasetse imbavu zahiye.*
ππππ


text:
Mu rwego rwo gukomeza gushyira imbaraga mu kwesa imihigo y’Umwaka w’ingengo y’imari 2017/2018 Umuyobozi w’Akarere ka Gatsibo yasinyanye n’Umukuru w’Igihugu, Akarere kafashe...
Ibi ni ibyavugiwe mu Murenge wa Juru, Akagali ka Juru, Umudugudu wa Rugarama, Akarere ka Bugesera, tariki ya 19 Mutarama 2018, mu...
Ibi bigaragara mu ibaruwa, Umuyobozi w’Akarere ka Rulindo, Kayiranga Emmanuel, yandikiye abanyamabanga Nshingwbikorwa b’imirenge yose igize Akarere ka Rulindo, abimenyesha Guverineri w’Intara...
Ibi byabereye mu nama rusange y’abavuzi gakondo bibumbiye mw’Ihuriro Aga Rwanda Network yari ihuje abahagarariye abavuzi gakondo mu turere 30 tw’u Rwanda,...
Mu karere ka Gatsibo hatangijwe ubukangurambaga ku bwisungane mu kwivuza (Mutuelle de santé) buzamara iminsi itanu kuva taliki ya 15-19 Mutarama 2018.Iki...
Umuryango Hope and home for chldren ni umuryango mpuzamahanga uharanira ko abana bose bagira amahirwe yo kurererwa mu muryango, ukaba ufite inararibonye mu gukura...
Mu nama na Komisiyo yashyiriweho kwihaza mu biribwa ku rwego rw’Igihugu, iyobowe na Gen. Fred Ibingira, aborozi bagaragaje ko bishimiye ko igiciro...
Mu mwaka ushize wa 2017, mu Karere ka Gicumbi, Guverineri w’Intara y’Amajyaruguru ,Gatabazi Jean Marie Vianney ari kumwe n’Umuyobozi w’Akarere yatangije ku...
Itsinda ry’Abadepite mu Nteko Ishinga Amategeko bagera 18 bari kumwe n’abakozi 10 bakorera mu Nteko Ishinga Amategeko bagiriye uruzinduko mu Karere ka...
Bamwe mu bagore bo mu karere ka Nyagatare mu murenge wa Matimba bavuga ko bahangayikishijwe n’ ubuzima babayeho mu ngo zabo bitewe...


text:
Mu rwego rwo kunoza imitangire ya serivisi no korohereza abaturage kubona amakarita ya Mituweli, Minisiteri y’Ubutegetsi bw’Igihugu (MINALOC) ifatanyije n’Ikigo cy’Ubwiteganyirize mu Rwanda (RSSB) iramenyesha abanyarwanda bose muri rusange, n’abanyamuryango ba Mituweli ibi bikurikira:
Turashishikariza abanyarwanda bose kugira uruhare mu bukangurambaga no kwishyura umusanzu wa mituweli bitarenze ukwezi kwa Nzeri 2016, kugira ngo bakomeze kwivuza neza no guhabwa serivisi bakeneye.
Abaturage bose bafite amakarita ya mituweli kandi barishyuye bakaba bagomba kuyongerera igihe (validation) basabwe kuyageza ku buyobozi bw’Akagari barimo, kandi ni ho bazajya bayafatira nyuma yo kongererwa igihe. Nta muturage wemerewe kwijyanira ikarita ya mituweli aho mituweli ikorera.
Abaturage bose bifuza ikarita nshya ya mituweli basabwe kujya ku biro by’Akagari bitwaje indangamuntu n’urupapuro bishyuriyeho umusanzu bagomba gutanga kugira ngo umukozi wo ku kagari abafashe kuzuza ifishi ya buri munyamuryango.
Umukozi w’Akagali ni we wenyine wemerewe kugeza ku mukozi ushinzwe mituweli (RSSB) amakarita yose yamaze kuzuzwa n’andi asaba kongererwa agaciro yitwaje impapuro zishyuriweho umusanzu ndetse n’ibindi bya ngombwa aho bikenewe. Nyuma yo gushyirwaho umukono na “cachet/stamp” ya RSSB, amakarita asubizwa Ubuyobozi bw’Akagali kugira ngo ashyikirizwe abaturage.
Abantu bacumbitse kure y’iwabo kandi bafite impamvu zumvikana bemerewe kwishyurira umusanzu aho baba kandi bagahabwa ikarita ya mituweli bitabaye ngombwa gusubira iwabo.
Abanyeshuri biga bacumbikiwe mu bigo by’amashuri bigamo bose basabwe kwihutira gusubira ku ishuri batiriwe bategereza kwishyura cyangwa gufatira ikarita ya mituweli iwabo mu rugo, kuko bazishyurirwa mituweli yabo n’ubuyobozi bw’ibigo bigaho nk’uko bisanzwe bikorwa.
Mu rwego rwo kurengera ubuzima bw’abanyarwanda no gutanga serivisi nziza ku banyamuryango, muri uyu mwaka w’ingengo y’imari 2016-2017, umuntu wese uzaba yarangije gutanga umusanzu wa mituweli bitarenze tariki 31/8/2016 azajya yemererwa guhita yivuza bitabaye ngombwa gutegereza iminsi 30 nk’uko byari bisanzwe.
Iri tangazo ryuzuza iryasohotse ku itariki ya 28 Nyakanga 2016 rijyanye no korohereza abaturage kwishyura imisanzu ya Mituweli, kandi rimanikwa ahantu hose hahurira abantu benshi.
Bikorewe I Kigali, kuwa ……/……../2016
Dr. MUKABARAMBA Alvera
Umunyamabanga wa Leta ushinzwe Amajyambere
Rusange n’Imibereho Myiza y’Abaturage


text:
Abantu benshi batuye ku isi usanga ikintu kibashimisha kurusha ibindi ari ukumva umuziki bakunda, kuko ubafasha kugabanya umunaniro ndetse Ukabaha n’ibyishimo bifuza.
Iyo urebye n’abawukora usanga ubatunze cyane kuko kuva ku muhanzi nyirizina, umu Producer umukorera indirimbo ze, abajyanama be n’abandi bantu bafite aho bahuriye n’umuziki bose usanga bafite agatubutse, haba mu Rwanda ndetse no hanze yarwo.
Muri iyi nkuru Touchrwanda yabateguriye, urabasha kwirebera bimwe mu bintu byiza umuziki ushobora kugufasha mu buzima bwawe bwa buri munsi
Kumva umuziki bigufasha gukora imyitozo ngororamubiri
Burya umuntu ukora siporo arimo kumva umuziki ntashobora kumva ko yananiwe, kubera ko ubwonko buba bumeze nkaho buri mu yindi Si, ntibwite ku gikorwa nyirizina umubiri urimo gukora.
Umuziki ushobora kukwibutsa ibihe byawe bya kera
Hari igihe wumva indirimbo runaka igahita ikwibutsa ibihe bya kera, ndetse rimwe na rimwe ibitekerezo bikanakwereka ahantu waruherereye urimo kumva iyo ndirimbo, inaha bakunze kubyita Karahanyuze(Abakuze usanga iyo bumvishe Karahanyuze bahita bibuka nk’uburyo bajyaga bajya gutereta abakobwa bo mu rungano rwabo).
Umuziki utuma ubwonko bukora neza
Hari imitsi imwe nimwe isinzira iyo umaze igihe kinini utumva umuziki, iyo wongeye kuwumva bigufasha gukangura ya mitsi, bikanatuma ubwonko burushaho gukora neza cyane.
Umuziki utuma umutima utera neza
Hari igihe usanga umuntu afite ikibazo cyo kugira umutima utera cyane, gusa iyo wumvishe umuziki bigufasha kuba umutima wawe wakongera gutera neza ntakibazo ufite.
Umuziki ni umwanzi w’umunaniro no kwiheba
Iyo Umuziki ugeze mu matwi y’umuntu, Umunaniro no kwiheba birahunga k’uburyo umuntu ahita abiburira irengero.
Umuziki ufasha abana bato gutuza no gusinzira neza
Iyo umwana muto yumvishe umuziki bimufasha kurushaho kugubwa neza, agaceceka cyane k’uburyo akenshi usanga yahise anasinzira, ibi ngo burya biranamufasha mu mikurire ye.
Umuziki ufasha abagabo gutera akabariro neza
Hafi 90% by’abagabo batuye ku isi, usanga bakunda kumva umuziki mu gihe bari gutera akabariro, ibi ngo bibafasha kumva bamerewe neza ndetse no kugira imbaraga nyinshi muri iki gikorwa, ibi kandi ngo bishobora no gutuma umugabo atarangiza vuba.
Umuziki ugabanya umunaniro ukabije n’umujinya
Burya umuntu naho yaba yababaye kajana, hari igihe ashobora kumva indirimbo akunda cyane ku isi maze agahita yishima bimwe byo mu rwego rwo hejuru k’uburyo akenshi usanga yahise anibagirwa ibibazo yari afite, Si ibyo gusa kandi kuko umuziki ufasha abantu kwirinda umunaniro ukabije uturuka mu mirimo inyuranye baba bakoze.
Umuziki utuma umuntu akora neza akazi ke
Iyo uri mu kazi urimo kumva umuziki, hari igihe ushobora gushiduka wakoze imirimo y’ikirenga bitewe n’umurava udasanzwe uba ufite.
NB: Kumva umuziki usakuza cyane (HIGH VOLUME) bishobora kukugiraho ingaruka mbi zirimo no gupfa, ni byiza ko twumva umuziki uri mu rugero kugira ngo dukomeze kugira ubuzima buzira umuze.
DUSOZA INO NKURU REKA TUKWIBUTSE KO USHOBORA NO GUKORA INDIRIMBO YAWE BWITE MAZE UKAJYA UYUMVA CYANGWA SE UKAYIMVISHA ABAWE, IBI BYOSE UZABIGERAHO NUYOBOKA TOUCH ENTERTAINMENT IHEREREYE I NYAMIRAMBO KURI 40 KUKO BAGUFITIYE IBIKORESHO BIGEZWEHO N’ABA PRODUCER BAFITE UBUMENYI BWAGUFASHA GUKORA INDIRIMBO YAWE IGASOHOKA IMEZE NEZA.


text:
ISOMO RYA MBERE
Igitabo cy'Umuhanuzi Yeremiya (Yer 31, 7-9)
7Uhoraho avuze atya: Nimuvugirize Yakobo impundu z'ibyishimo, nimwakirane amashyi y'urufaya umutware w'amahanga! Nimwiyamire, mwishime mugira muti «Uhoraho yakijije umuryango we, agasigisigi ka Israheli!»
8Nzabavana mu gihugu cyo mu majyaruguru, mbakoranye mbakuye mu mpera z'isi. Muri bo hari impumyi, ibirema,abagore batwite n'abaramutswe, bose bagarutse hano ari imbaga nyamwinshi. 9Baje barira, bantakira ngo 'Tubabarire'; maze mbajyana mu bibaya bitemba amazi, banyuze mu nzira iboneye, aho batazatsikira. Ni koko ndi umubyeyi wa Israheli, Efurayimu ni we buriza bwanjye.
ZABURI (Zab 126 (125), 1-2b, 2c-3, 4-5, 6)
Inyik/ Uhoraho yadukoreye ibintu by'agatangaza,
none twasazwe n'ibyishimo!
Igihe Uhoraho agaruye i Siyoni abari barajyanywe bunyago,
twabanje kugira ngo turi mu nzozi !
Ubwo umunwa wacu wuzura ibitwenge,
n'ururimi rwacu rutera indirimbo z'ibyishimo.
Nuko mu mahanga bakavuga bati
«Uhoraho yabakoreye ibintu by'agatangaza!»'
Koko Uhoraho yadukoreye ibintu by'agatangaza,
ni yo mpamvu twasazwe n'ibyishimo!
Uhoraho, cyura amahoro abacu
bajyanywe bunyago,
ubazane nk'isumo y'amazi atembera mu butayu.
Ni koko, umuhinzi ubibana amarira,
asarurana ibyishimo.
Uko agiye agenda arira, yitwaje ikibibiro
cy'imbuto.
Yagaruka akaza yishimye, yikoreye imiba y'umusaruro.
ISOMO RYA KABIRI
Ibaruwa yandikiwe Abahebureyi (Heb 5, 1-6)
1Bavandimwe, umuherezabitambo mukuru wese atorwa mu bantu, kandi agashyirirwaho gufasha abantu mu mubano wabo n'Imana; ashinzwe guhereza amaturo n'ibitambo bihongerera ibyaha. 2Ubwo na we ari umunyantege nke muri byinshi, ashobora kumva abatarasobanukirwa bagihuzagurika; "kandi nk'uko atambirira ibyaha by'imbaga, na we aboneraho guhongerera ibye bwite. 4Nta wiha ubwe bwite icyo cyubahiro, ahubwo gihabwa uwo Imana ibihamagariye kimwe na Aroni.
5Mbese nk'uko Kristu atihaye ubwe iryo kuzo ryo kuba Umuherezagitambo mukuru, ahubwo akaba yararihawe n'Uwamubwiye ati «Uri umwana wanjye, ni jye wakwibyariye uyu munsi»; 6kimwc n'uko avuga ahandi ati «Uri umuhereza-gitambo iteka ryose, wo mu cyiciro cya Malekisedeki.»
IBANGONDIRIMBO RIBANZIRIZA IVANJILI (Lk 1, 68.79)
Alleluya Alleluya.
Nihasingizwe Nyagasani Imana yacu:
abatuye mu mwijima yababengeranishijeho urumuri rwe.
Alleluya.
IVANJILI
+ Mariko (Mk 10, 46b·52)
Muri icyo gihe, 46bYezu agisohoka muri Yeriko ari kumwe
n'abigishwa be n'imbaga y'abantu benshi, umuntu w'impumyi witwaga Baritimeyo mwene Timeyo, akaba yari yicaye
iruhande rw'inzira asabiriza. 47Yumvise ko ari Yezu w'i Nazareti,
atera hejuru ati «Yezu, Mwana wa Dawudi, mbabarira!» 48Benshi baramucyaha ngo aceceke, ariko we arushaho gusakuza ati «Mwana wa Dawudi, mbabarira!» 49Yezu arahagarara aravuga ati «Nimumuhamagare.» Bahamagara iyo mpumyi barayibwira bati «Humura, haguruka dore araguhamagaye.» 50Ajugunya igishura cye, ahaguruka bwangu asanga Yezu. 51Yezu aramubaza ati «Urashaka ko ngukorera iki?» Impumyi iramusubiza iti «Mwigisha, mpa kubona!» 52Yezu aramubwira ati «Genda, ukwemera kwawe kuragukijije.» Ako kanya arahumuka, maze akurikira Yezu.


text:
Bamwe mu badasobanukiwe n’amateka y’ u Rwanda bazi ko Nyanza ari wo murwa wonyine w’ingoma za cyami zabayeho mu Rwanda. Nyamara amateka y’ u Rwanda agaragaza ko abami ma mbere batuye mu Nduga no mu turere twa Bwanacyambwe. Mu kinyejana cya19 ni bwo abami ba mbere batangiye gushyira imirwa mikuru yabo muri Nyanza.
Aha amateka agaragaza ko nk’ umwami Kigeri IV Rwabugiri yari atuye i Mwima hafi ya Mushirarungu. Nyuma ya Kigeri IV Rwabugiri, umuhungu we Yuhi wa V Musinga yabanje gutura i Kamonyi, yimukira i Gitwiko, Bweramvura nyuma aza gutura i Mwima muri Nyanza.
Nyanza wari umurwa ugizwe n’inzu zigera kuri 16. Buri nzu yari ifite akamaro kayo. Urubuga rw’ ibwami rwari rufite irembo rimwe abantu banyuragamo bagera ku mbuga ngari abanyarwanda bahuhuriragaho bataramye cyangwa mu bindi bikorwa. Iyo mbuga izwi ku izina ry’ “akarubanda”.
Hari kandi izindi nzu zigera kuri 34 z’ abagaragu b’ umwami. Uretse izi nzu zari zubatse i bwami, hari izindi nzu zari zubatse ku misozi ya Mugonzi, Gatsinsino, Gakenyeri, Mwima, Kavumu, Gihisi na Nyamagana. Inzu nini ngo zabaga ari iz’abatware mu gihe inzu nto zabagamo abagaragu babo.
Abamikazi ( abagore b’ umwami) bo babaga hanze y’amazu y’ ibwami. Urubuga rw’ ikigo cy’ingoro z’ umurage w’ u Rwanda kivuga ko Mukashema nyina wa Kigeli V Ndahindurwa yari atuye i Kavumu, naho Kanyange, Nyirakabuga, nyina wa Rwigemera na Kankazi, nyina wa Rudahigwa, babaga i Mwima, ku ivuko ry’ umwami
Mutara III Rudahigwa
Ku ngoma y’umwami Musinga ni bwo Nyanza yamamaye kubera ibikorwa bya politiki, umuco, ubukungu n’ ubukerarugendo byahakorerwaga. Ibi bikorwa byose nibyo byakururaga abanyarwanda bavaga imihanda yose bakaza i bwami.
Aya mateka yaje gusibangana ku mwaduko w’abazungu bituma urujya n’ uruza rw’abanyarwanda bazaga ibwami rugabanuka. Ku ngoma ya Musinga kandi hagaragaye ubwumvikane bucye hagati y’abazungu bari bazanye imatwara y’ idini ya gikiristu. Musinga yanze kuba umukiristu bituma bamucira i Kamembe nyuma bamujyana i Moba muri Kongo Kinshasa ari naho yatangiye.
Nyanza ku ngoma ya Rudahigwa
Nyuma y’aho ababiligi bafatanyije na kiliziya gatolika bavaniye umwami Musinga ku ngoma nk’uko ikigo cy’u Rwanda cy’ ingoro z’ umurage kibivuga, bimitse Mutara III Rudahigwa wari wemeye gukorana na bo ndetse aranabatizwa.
Rudahigwa afite imyaka 20 ni bwo yasimbuye se atangira akorana neza n’abazungu. Mu 1935 yemerera abazungu kubaka kiliziya ahari urugo rwa se Musinga ahitwa ku Kigabiro. N’ubwo arikoRudahigwa yakoranaga neza n’abazungu, muri icyo gihe Kabgayi yari icyicaro gikuru cya kiliziya gatulika yagize ububasha bukomeye ku mitegekere y’ igihugu
Nyanza nyuma y’ubwigenge
Mu 1961 u Rwanda rumaze kubona ubwigenge, Nyanza yari izwi nk’icyicaro cya politiki byaribagiranye. Kuva icyo gihe ahubwo Nyanza yatangiye kuvugwa nk’inkomoko y’abakire kandi bashoboye gushaka imari.
Ibi ngo byatumye abategetsi bo kuri Repubulika ya kabiri bagira ishyari bituma bagabanya umubare w’inshuro amasoko yaremaga mu cyumweru ava ku nshuro esheshatu agera ku nshuro imwe mu cyumweru.
Ibi ngo byatumye abacuruzi bo muri Nyanza batabyishimira bituma bamwe muri bo bimukira muri Kigali gukomerezayo ibikorwa byabo by’ ubucuruzi. Mu 1994 mu gihe cya jenoside yakorewe abatutsi kimwe n’ahandi mu gihugu Nyanza yabuze benshi mu bari bayituye.
Muri gahunda y’ iterambere, ubuyobozi bwa Nyanza ubu yabaye akarere bukaba bushaka uko bwateza imbere umujyi wa Nyanza wahoranye umurwa mukuru wa Nyabisindu ku ngoma ya cyami.
Reba Video
Bimwe mu Byaranze Amateka ya Nyanza
Bamwe mu badasobanukiwe n’amateka y’ u Rwanda bazi ko Nyanza ari wo murwa wonyine w’ingoma za cyami zabayeho mu Rwanda. Nyamara amateka y’ u Rwanda agaragaza ko abami ma mbere batuye mu Nduga no mu turere twa Bwanacyambwe. Mu kinyejana cya19 ni bwo abami ba mbere batangiye gushyira imirwa mikuru yabo muri Nyanza.
at 8:56:00 AM
Labels: amateka y'u Rwanda


text:
Ubutumwa bwiza bubagereho mwese kandi mukomeze kubafasha mu rugendo rugana mu ijuru. Amen
MBESE IMANA IFITE UBUTUMWA BW'UMWIHARIKO YAGENEYE IGIHE CYACU?
Ramon Umashankar yavutse ari Umubrahmin (ugomba kuba umutambyi mukuru mu myizerere y'Abahindu). Mukuru we yamwigishije uhereye mu bwana ko ari imana, kandi ngo kugira ngo asobanukirwe n'ubwo bumana bwe, agomba kwitoza Yoga (umuhango w'Abahindu mu myizerere yabo bavuga ko uguhesha amahoro mu buryo bwose), no kugira umwanya wo kwiherera mu masengesho. Ariko akiri ingimbi, Ramon yatangiye kwibaza niba abasha kumenya Imana binyuze mu gusenga ibigirwamana byo mu nsengero z'Abahindu.
Ramon atangira gusuzuma Bibiliya n'ibyo ivuga kuri Kristo. Yahoraga yubahira Yesu uburyo bwe bwo kwicisha bugufi, ariko noneho aza kumva ko uwo Yesu yiyita umwana w'Imana w'ikinege. Kandi yaje kubona ko abakristo benshi bafite amahoro we atashoboye kubona mu myaka yamaze mu byumba by'amasengesho. ariko, Ramon yakomeje kugambirira gushaka ukuri mu idini ye ya Gihindu.
Maze rimwe aza kubona senema y'imibereho ya Yesu. Bwari ubwa mbere amenya ko Yesu yagize umubabaro n'ubwoba nk'abantu. Mbere y?aho yatekerezaga ko Yesu yaba yarakoresheje imbaraga ze zidasanzwe ngo atababazwa n?urupfu rwo ku musaraba. Ariko ubu, yumvaga atasobanura umusaraba. Byaramutangaje. Yesu yaba yaranyuze ate muri aka gasuzuguro kose, Ku bw'abanyabyaha?
Uko Ramon yakomeje gutekereza ku rupfu rwa Yesu, byaramushenguye atekereje urwo rukundo. Yiyemeza kureka bwa butambyi bwe (Brahmin) maze ubugingo bwe akabwegurira Umukiza Yesu. Agereranya ibindi n'urukundo rw'igitambo cya Kristo, Ramon yaravuze ati, "Ibindi byose ni ubushwambagara".
Uyu musore wari umu Brahmin yaragenzuye abona isoko y'ukuri y'Ubukristo: Yesu, umukiza w'isi.
1.IDINI IFITE AGAKIZA NI IYIHE?
Yesu niwe nzira ? imwe rukumbi - y'agakiza.
"Kandi nta wundi agakiza kabonerwamo, kuko ari nta rindi zina munsi y'ijuru ryahawe abantu, dukwiriye gukirizwamo." Ibyakozwe n'Intumwa 4:12
Bibiliya yigisha bisobanutse yuko twahabiye mu cyaha, Ku bw'ibyo dukwiye igihano cy'icyaha: urupfu (Abaroma 6:23). Bose bakoze ibyaha (Abaroma 3:23), Ku bw'ibyo bose bahura n'urupfu. Kandi Yesu niwe wenyine ubasha kuducungura akatuvana muri icyo gihano cy'icyaha.
"Kuko icyo Data ashaka ari iki, ari ukugira ngo umuntu wese witegereza Umwana akamwizera, ahabwe ubugingo buhoraho: nanjye nzamuzure ku munsi w'imperuka." Yohana 6:40.
Hari idini imwe gusa y'ukuri:
"Hariho Umwami umwe, no kwizera kumwe, n'umubatizo umwe." Abefeso 4:5.
2. IMANA YABA IFITE UBUTUMWA BW'UMWIHARIKO KU BAKRISTO BO MU MINSI IHERUKA?
Ye. Ubu butumwa bw'inkubwe eshatu buboneka mu Byahishuwe 14:6-16. Kwamamazwa kw'ubu butumwa bw'abamarayika batatu kuzasozwa no kugaruka kwa Yesu ubwa kabiri (umurongo 14-16).
(1) Ubutumwa bwa Marayika wa mbere.
"Nuko mbona marayika wundi aguruka aringanije ijuru, afite ubutumwa bwiza bw'iteka ryose, ngo abubwire abari mu isi, bo mu mahanga yose n'imiryango yose n'indimi zose n'amoko yose. Avuga ijwi rirenga ati "Ni mwubahe Imana, muyihimbaze; kuko igihe cyo gucira abantu urubanza gisohoye, muramye Iyaremye ijuru n'isi n'inyanja n'amasoko." Ibyahishuwe 14:6,7.
Nubwo ubu butumwa bugaragara nk'aho bunyuzwa mu bamarayika batatu, abantu b'Imana nibo bagomba kuba intumwa ngo bukwire isi yose. Ntabwo bamamaza inkuru nshya, ahubwo "ubutumwa bw'iteka ryose, ku isi yose, mu mahanga yose, n'imiryango yose n'indimi zose n'amoko yose." "Ubutumwa bwa Yesu bw'iteka ryose" ni nabwo butumwa bw?agakiza abo mu gihe cy?Isezerano rya Kera bemeye kubwo kwizera." (Abaheburayo 3:16-19; 4:2; 11:1-40); ni nabwo Yesu ubwe yigishije, nibwo intumwa ze zamamaje babasha gutsinda imitima ya benshi kubwa Kristo, iyo nkuru niyo yagiye ikwirakwira mu binyejana by'imibereho ya gikristo.
Ubu butumwa bworoheje, bw'agakiza ka Yesu Kristo bwageze aho busa n'ubuzimiye, buva mu itorero mu gihe gisaga imyaka igihumbi y'igihe cy'umwijima, ariko ivugurura ryongera kububyutsa, none abantu b'Imana barabwamamaza ku isi muri iyi minsi. Marayika wa mbere yatangaje iyo nkuru, ariko mu buryo bushya, uburyo bukwira isi yose, ku batuye isi mbere y'uko Kristo agaruka ubwa kabiri.
Abemera ubwo butumwa, barahamagarirwa "kubaha Imana bakayihimbaza [bagaragaza imico yayo]. Bereka isi imico y'urukundo rw'Imana, bitari mu magambo yabo gusa, ahubwo n'imibereho yabo ikaba igihamya gikomeye. Bagaragaza ibitangaza bikomeye Imana ibasha gukorera mu bantu bayo buzuwe n'umwuka wa Kristo.
Ubu butumwa bw?abamarayika batatu ni ryari buzamamazwa ku isi hose? Ubwo igihe "cy'urubanza rw'Imana kizaba kigeze." Icyigisho cya 13 gisobanura ko Yesu yatangiye igihe cyo kugenzura imanza mbere y'uko agaruka uhereye 1844. Muri uwo mwaka, 1844 Yesu yeretse abantu bo ku isi yose ko bakwiriye gutangira kubwiriza ubutumwa bw'Ibyahishuwe 14.
Ubu butumwa buraduhamagarira "guhimbaza Iyaremye ijuru n'isi" (Ibyahishuwe 14:7). Imana idusaba "kwibuka kweza umunsi w'Isabato" (Kuva 20:8-11). Mu 1844 ubwo Darwin yerekanaga igitekerezo cye yuko ibintu bigenda bihindagurika (evolution), Imana yariho ihamagarira abantu kuyihimbaza nk'Umuremyi wabo.
(2) Ubutumwa bwa marayika wa kabiri
"Marayika wundi wa kabiri akurikiraho ati "iraguye iraguye! Babuloni, wa mudugudu ukomeye, wateretse amahanga yose inzoga, nizo ruba ry'ubusambanyi bwabo." Ibyahishuwe 14:8.
Marayika wa kabiri arababurira ati:"Babuloni wa mudugudu ukomeye ugiye kugwa." Ibyahishuwe 17 hatwereka "Babuloni" mu by'umwuka - abakristo bateshutse ijambo ry'Imana - bagereranywa n'umugore w'umusambanyi (umurongo 5). Akaba atandukanye n'umugore mwiza mu byahishuwe 12 ushushanya itorero ry'ukuri rya Kristo. Umugore ushushanya Babuloni ni umugore waguye, wateretse amahanga yose inzoga, ni zo ruba ry'ubusambanyi bwe." Inzoga y'inyigisho z'ibinyoma yacengeye abantu b?ingeri nyinshi biyita abakristo. Ubutumwa bwa marayika wa kabiri burahamagara abantu b'Imana guhunga izo nyigisho z'ubukristo bwateshutse.
Babuloni bisobanura uruvange rw'uburyo butandukanye bw'inyigisho z'ubukristo bwateshutse. Iteje akaga kuko ihindura ishusho y'Imana, ikayigira ikindi kintu giteye urujijo: ngo Imana Irahora kandi Idusaba ibirenze, cyangwa ngo Imana igira impuhwe nk?iza sogokuru utita ku gucyaha uwo ariwe wese Ku bw'icyaha cye. Itorero rizima rizagaragaza imico y'Imana kandi ryerekane uko ubutabera n'imbabazi byayo byerekana mu kuri yuko Imana ari urukundo.
Imana irahamagarira abantu "gusohoka" muri Babuloni (Ibyahishuwe 18:4), kwanga inyigisho zidashingiye kuri Bibiliya, no gukurikira ibyo Kristo yigisha.
(3) Ubutumwa bwa marayika wa gatatu
"Marayika wundi wa gatatu akurikiraho, avuga ijwi rirenga ati 'umuntu naramya ya nyamaswa n'igishushanyo cyayo, agashyirwaho ikimenyetso cyayo mu ruhanga rwe cyangwa ku kiganza, uwo ni we uzanywa ku nzoga, ni yo mujinya w'Imana, yiteguye idafunguwe mo amazi mu gacuma k'umujinya wayo. Ntibaruhuka ku manywa na nijoro, abaramya ya nyamaswa n'igishushanyo cyayo, umuntu wese ushyirwaho ikimenyetso cy'izina ryayo.' Aha niho kwihangana kw'abera kuri, bitondera amategeko y'Imana, bakagira kwizera nk'ukwa Yesu." Ibyahishuwe 14:9-12
Ubutumwa bwa marayika wa gatatu bugabanya isi yose mu matsinda abiri. Ku ruhande rumwe hahagaze abakristo bateshutse "basenga inyamaswa n'igishushanyo cyayo kandi bafite ikimenyetso cyayo mu ruhanga cyangwa ku kiganza cyabo."
Witegereze ibitandukanya aya matsinda abiri ahabanye. Abo bafite ikimenyetso cy'inyamaswa ni abemera imisengere ikurikiza ibitekerezo abantu bishyiriyeho bibanogeye. "Abakiranutsi" bafite nabo ibibaranga aribyo: "Kwihangana", kumvira "amategeko y'Imana, kandi bagakomeza kuba "abizerwa kuri Yesu."
Nyuma y'uko ubu butumwa butatu buhetura isi yose, Yesu azaza "gusarura" abakiranutsi.
"Mbona igicu cyera; no ku gicu mbona uwicayeho, usa n'Umwana w'umuntu, wambaye ikamba ry'izahabu ku mutwe, kandi afite umuhoro utyaye mu ntoki ze. Marayika wundi ava mu rusengero, arangurura ijwi rirenga, abwira uwicaye kuri icyo gicu ati 'Ahura mo umuhoro wawe, usarure, kuko isarura risohoye, kandi ibisarurwa byo mu isi byeze cyane.' Nuko uwicaye ku gicu yahura umuhoro we mu isi, isi irasarurwa." Ibyashuwe 14:14-16.
3. ITORERO RYA KRISTO RYO MU MINSI Y'IMPERUKA
Waba ufite amatsiko y'iryo torero rikomeye, ry'abakristo batanyeganyega, batangaza benshi Ku bw'umuhati wabo, bihangana kandi bizerwa, ukaba nawe wifuza kuba nka bo mu by'umwuka? Mu byahishuwe 14 Imana yatanze ubutumwa bukwiranye n'iki gihe kandi ni bwo bubasha kuguhesha iyo mibereho.
Nkuko byaganiriweho mu cyigisho cya 25, mu Byahishuwe 12:17 herekana ko abakristo bo mu minsi y'imperuka ari "abakomeza amategeko y'Imana kandi bafite guhamya kwa Yesu." Ibyahishuwe 14:12 hasobanura ko iryo tsinda ari "abakiranutsi bubaha amategeko y'Imana kandi bakomeza kuba abizerwa kuri Yesu."
Reka tuvuge muri makeya ku bakristo bo mu minsi y'imperuka.
(1) Bafite "guhamya kwa Yesu." N?ubwo Satani yabarakarira, "bakomeza kuba abizerwa kuri Yesu." Kwizera kwabo si uko bihimbira, ni impano bahabwa n'Imana (Abefeso 2:8).Abagize Itorero ry'Imana ryo mu minsi iheruka, bagenda bunguka kumenya Kristo n'imico ye y'ukuri, maze Ku bw'ubuntu, binyuze mu kwizera, bagahinduka ishusho igaragaza imbaraga ya Yesu ibarimo.
(2) "Bafite kwizera nk'ukwa Yesu." (Ibyahishuwe 14:12). Kwizera Yesu yari afite, kwizera yigishije, kwizera kwaranze imibereho ye, kukaba ari ko kuzura imitima yabo. Ntibafite ukuri kwonyine ahubwo bakomeza ukuri bakagukurikiza. Kuri bo idini ni imibereho, ibyo bemera bigaragazwa n?ibikorwa, kandi kwizera kugendana no kumvira. Imibereho yabo irangwa no "kwizera kwa Yesu." Bamenye ko inyigisho za Bibiliya, iyo zishyizwe mu mibereho yabo ya buri munsi, bibyara imibereho ya gikristo itajegajega. Bamaze kumenya ko uko kuri gukomeye kwa Bibilia kubyutsa urukundo no kwiyegurira Kristo bigatuma banyurwa n?ibyo umutima w'umuntu wifuza byose.
(3) "Bubaha amategeko y'Imana." Amategeko cumi, amategeko agaragaza imico y'Imana. Icyo bifuza kuruta ibindi byose ni ukubaha ubushake bw'Imana, amategeko yayo yose. Bagaragaza urukundo bakunda Imana n'urwo bakunda abandi bantu, bakurikiza amategeko y'Imana harimo n'irya kane ridusaba kuramya Umuremyi wacu ku isabato y'umunsi wa karindwi.
(4) Bamamaza "ubutumwa bw'iteka ryose" ku isi yose (Ibyahishuwe 14:6). Ubutumwa buvuga ko Yesu yapfiriye ibyaha byacu, kandi ko yazutse akanesha igituro bikaduhesha ibyiringiro ko ari we Mucunguzi wacu. Itorero rya Kristo ryo mu gihe giheruka ni irihamagarira abantu kuva hirya no hino ngo bave mu rudubi rw'inyigisho z'ibinyoma maze bagirane ubumwe na Yesu bushingiye ku kuri kwa Bibilia.
(5) Hari ikibahatira kwihuta " ni uko igihe cy'isarura kigeze, kuko ibisarurwa ku isi byeze" (Ibyahishuwe 14:15), nyamara miliyoni nyinshi z'abantu ntiziramenya Kristo.
(6) Ubutumwa Imana yabo yabahaye ntibutuma bahwema. Kubera ko "Babuloni ikomeye" iguye, baringinga abo bose bakiri mu rudubi rw'inyigisho z'ibinyoma, "Bwoko bwanjye, nimuwusohokemo" (Ibyahishuwe 18:4). Barashaka gusaranganya umubano bafitanye na Kristo, ibyishimo byabo, n'abandi.
Ibi byose ndetse n'ibindi byinshi byunga imitima y'abakristo miliyoni nyinshi bo mu bihe biheruka bahamagarwa n'ubutumwa bw?abamarayika batatu. Imibereho yabo yuzuye ibyishimo ituma bafatanya na Yohana kukugezaho ubu butumire:
"Ibyo twabonye tukabyumva, ni byo tubabwira, kugira ngo namwe mufatanye natwe, kuko ubwacu dufatanije na Data wa twese n'Umwana we Yesu Kristo. Ibyo ni byo tubandikiye, kugira ngo umunezero wanyu ube mwinshi." 1 Yohana 1:3,4.
Binyuze mu mwuka we no mu itorero rye, Yesu araguhamagara ngo uze umwegurire byose:
"Umwuka n'umugeni barahamagara bati "ngwino"! Kandi ufite inyota naze; ushaka ajyane amazi y'ubugingo ku buntu. Ibyahishuwe 22:17.
4. ISARURA RY'UBURYO BUBIRI
Ubutumwa bw''abamarayika batatu bwerekana kugaruka kwa Kristo mu isi gusarura abacunguwe b'ibihe byose (Ibyahishuwe 14:14-16). Yesu akoranye abacunguwe bose maze abajyane "aho yabateguriye" mu ijuru (Yohana 14:1-3). Atsembeho icyaha burundu, indwara, agahinda n'urupfu. Abakiranutsi batangire ubuzima bushya hamwe nawe iteka ryose (Ibyahishuwe 21:1-4).
Yesu kandi "azasarura" n'abanyabyaha ubwo azagaruka.
"Marayika wundi ava muri rwa rusengero rwo mu ijuru nawe afite umuhoro utyaye. Hakurikiraho undi ... arangurura ijwi, abwira wa mu marayika wundi ufite umuhoro utyaye ati " Ahura umuhoro wawe utyaye, uce amaseri yo ku muzabibu w'isi, kuko inzabibu zawo zinetse. Nuko marayika yahura umuhoro we mu isi, aca imbuto z'umuzabibu w'isi azijugunya mu muvure munini w'umujinya w'Imana. Uwo muvure wengesherezwamo ibirenge inyuma ya wa mudugudu, uvamo amaraso agera ku mikoba yo ku majosi y'amafarashi, ageze sitadiyo igihumbi na magana atandatu." Ibyahishuwe 14:17-20.
Iki kizaba igihe cy'akaga ko kurimbura guheruka, igihe giteye Yesu agahinda ko kurimbura abo bose banze gukizwa. Yesu "aracyakwihanganiye, ntashaka ko hagira n'umwe urimbuka, ahubwo ngo bose bihane." (2 Petero 3:9).
Ubwo Yesu azaza gusarura isi, uzaba mu bihe bisarurwa? Uzahagarara mu mbuto zeze hamwe n'abacunguwe by'iteka ryose (Ibyahishuwe 14:13-16)? Cyangwa uzaba mu nzabibu zizajugunywa mu muvure munini w'umujinya we (umurongo wa 17-20)?
Impamvu ishyizwe ku mugaragaro. Ku ruhande rumwe, Yesu ahagaze arambuye amaboko ye ateyemo imisumari, akwingingira gufatanya n' "abera bitondera amategeko y'Imana bagakomeza kwizera kwa Yesu" (umurongo 12). Ku rundi ruhande hari amajwi y'abantu buntu, bakwemeza ko kubahiriza Bibiliya yose ndetse n'amategeko y'Imana atari ngombwa.
Rimwe abari bateraniye mu cyumba cy'urukiko kwa Pilato bahuye n'ibihe nk?ibyo. Ku ruhande rumwe hari Yesu, Imana muntu. Ku rundi ruhande hari Baraba, umuntu udafite icyo yimariye, utabasha kugira icyo yakwimarira cyangwa kugira icyo yamarira abari muri ryo teraniro. Nyamara ijwi rya Pilato ryumvikanye mu matwi y'abari mu iteraniro ribaza riti "Muri aba babiri mbabohorere nde"? Amajwi yose avugira icyarimwe n'umujinya, ngo "Baraba?"
"None se" Pilato arabaza, uwo Yesu mugenze nte, uwiyita Kristo?"
Mu ijwi rimwe iteraniro riti, "Nabambwe!"
Nuko Yesu utari ufite icyaha, arabambwa; maze Baraba umugome ruharwa, ararekurwa. (soma Matayo 27:20-26).
Ni nde uhitamo uyu munsi, Baraba cyangwa Yesu? Uhisemo gukurikiza ibitekerezo by'abantu n'inyigisho zidahuje n'amategeko y'Imana n'ubutumwa bw'iteka ryose bwa Yesu? Cyangwa wifuza "kumvira amategeko y'Imana ugakomeza kuba umwizerwa kuri Yesu?" Wibuke ko, Yesu ariwe ugusezeranira kukoherereza umwuka wera ngo agukemurire amajune yose, akize indwara zawe zose zo mu mutima, kandi akubere byose


text:
Mu myaka yashize bamwe mu banyarwanda batuye mu bice by’icyaro iyo babonaga umuntu uvuye i Kigali bibwiraga ko avuye kuyora ubukire, ko ari umuntu w’umusirimu kandi ko ari we ugomba gutanga ibitekerezo bikumvikana. Nyamara ubu abanyakigali bo bavuga ko babaho mu buzima bwo kwirya bakimara, aho bavuga ko bashinjagira bashira.
Hari abibwiraga ko Kigali ari paradizo
Mu myaka ya za 80 na 90 ngo iyo umuntu yavaga mu cyaro akajya mu mujyi akagera igihe cyo gusubira iwabo mu cyaro, ngo yakirwaga nk’umutware, nk’umuntu uvuye guhaha ubukire. Muri iki gihe ngo Abanyarwanda bafataga abanyakigali nk’abasirimu babayeho neza, babyuka barya umureti n’umukati bakarenzaho icyayi cya Nido.
Uko imyaka igenda ishira ubu byarahindutse amazi si ya yandi ni ukoga magazi. Ubu imvugo ziriho zihabanye cyane n’iza kera aho zigira ziti “Kigali ni amahanga, Nyarugenge igendwa n’uyizi n’izindi” Ubu ngo ibihe byahindukanye n’ibyabyo kuko ngo kuba muri Kigali bisaba kwizirika umukanda no kwemera kwicwa n’umudari. Ibi byose bihuriza mu nteruro imwe igira iti “Abanyakigali bashinjagira bashira”.
Mu gushaka gusobanukirwa neza imibereho yo muri Kigali umunyamakuru w’UBUKUNGU amaze ibyumweru 2 azenguruka mu bantu b’ingeri zinyuranye barimo abageze mu mujyi wa Kigali mu myaka ya za 70, abahageze ari abapagasi ubu bakaba ari abacuruzi bakomeye, ndetse n’urubyiruko rwavuye mu cyaro ruje gushakira amaramuko muri uyu mujyi. Bose imvugo ni imwe “Abanyakigali bashinjagira bashira”
Munyanshongore Silas, umusaza w’imyaka 79 utuye mu karere Nyarugenge mu murenge wa Muhima yabwiye UBUKUNGU ko yageze mu mujyi wa Kigali mu myaka ya za 70 agatura mu mashyamba y’ahitwa ku muhima (ubu habaye umujyi) Icyo gihe ngo wari umuhima w’impyisi kuko hari amashyamba n’ibihuru kandi ngo nta kaburimbo n’imwe yabarizwaga mu mujyi wa Kigali.
Mu gihe cye, Munyanshongore avuga ko abanyakigali batangiye kwiyumvamo imico y’abanyamujyi ndetse bamwe na bamwe bagatangira gusebya icyaro baturutsemo. Ati: “Ejobundi aha muri za 80 Kigali rwose yari itangiye kuba umujyi. Iyo umuntu yavaga mu cyaro akazasubirayo bamufataga nk’umwami. Uzi ko hari igihe yafatwaga nk’uvuye iyo za Bugande. Ariko icyo gihe nta kwirarira cyane kwabagaho kuko abantu babonaga ibyo barya, bakwambara impari (ipantalo) zari zigezweho icyo gihe abanyacyaro bati dore umusirimu yaje.”
Imibereho ya Kigali ni ukwizirika umukanda
Munyanshongore avuga ko ubu Isi yahindutse amajyambere akazana ibyayo n’ubusambo mu bantu bukiyongera cyane. Ubu ngo kuba muri Kigali bisaba kwizirika umukanda no kwemera kubaho ubuzima abanyacyaro bamwe bibwira ko ari bwiza kandi nyamara ari uguca mu macumu acanye.
Ati: “Ubu se shahu ko mbona ibintu byayogayoze, ubu umunyacyaro abaho neza kuruta umunyamujyi. Ubu kuba muri Kigali bisaba kwemera gushinyiriza ukabwirirwa, ukaburara ariko ukavuga uti sinasubira mu cyaro. Dore nka bariya basore birirwa bacuruza ku mihanda n’ abirirwa bashakisha imirimo ntibayibone buriya iwabo aho bavuye bazi ko abana babayeho neza, byahe byokajya ko ari uguca mu macumu acanye.”
Burya ngo abanyakigali bizigamira ni mbarwa
Umunyamakuru w’UBUKUNGU yabashije kuvugana n’umugabo wageze muri Kigali mu 1991 ari umucanshuro ariko ubu akaba afite rimwe mu maduka akomeye muri Kigali. Uyu mugabo utarashatse ko amazina ye atangazwa avuga ko abanyakigali barangwa no kwiyemera, kwirarira no gusirimuka nyamara inzara itema amara.
Uyu mucuruzi avuga ko abanyakigali benshi bakoresha amafaranga yabo yose mu guhaha ibiribwa no kwishyura amazu ku buryo kugira icyo bazigama bikorwa n’umugabo bigasiba undi.
Ati: “Ndakubwiza ukuri rwose iyi Kigali ndayizi. Abantu babasha kuzigama ni mbarwa. Ukwezi kujya gushira Abanyakigali bari mu madeni y’urudaca. Ngaho kwishyura inzu, umuriro, amazi, imyambaro myiza, n’ibindi bihendamaso byo mu mujyi. Buriya abanyacyaro barusha abanyakigali kuzigama pe! Kuko bo bakoresha za Sacco kandi nta birangaza byinshi bibatwara amafaranga, byongeye ntibirarira ngo bakabye. Bamwe mu banyakigali nureba neza uzasanga ari abatekamutwe barya ari uko bawutetse ukabahira wapfuba bakaburara”
Kurya kabiri muri Kigali ni amahirwe
Mu gushaka kumenya imibereho y’abanyakigali b’ubu, umunyamakuru w’UBUKUNGU yaganiriye n’abakozi b’ibigo bikomeye muri Kigali ndetse n’abakozi baciriritse muri Kigali.
Ndabemeye Oreste ni umusore w’imyaka 28 akora muri imwe muri Banki zo mu mujyi wa Kigali. Avuga ko n’ubwo ahembwa umushahara wakwitwa ko utubutse, ubu ngo ntabasha kwigondera ifunguro rya saa sita mu mujyi rwa gati. Ati: “Kurya saa sita muri iyi Kigali bisaba ubushobozi buhambaye. Usanga bamwe muri twe bicara imbere y’imashini ngo berekane ko akazi kabaye kenshi nyamara ari uko babuze ubushobozi bwo kujya gufungura mu maresitora ya hano mu mujyi.”
Akineza Joselyne we acuruza imboga n’imbuto mu mujyi wa Kigali. Yagize ati: “Ariko se usibye imidabagiro y’abakire, waba muri Kigali ukarya kabiri ku munsi n’ukuntu ubuzima buhenze ukazabona amafaranga yo guhahira abana koko? Sinkubeshye rwose iyo Nyagasani angiriye neza nkabona nijoro imbabura yatse ndamushima.”
Imibereho y’abanyakigali si paradizo nk’uko bamwe mu rubyiruko ruri mu cyaro bashobora kuba babyibwira. Kuba muri Kigali ni uguhangana n’ubuzima buhenze, kwemera gushinjagira ushira ugakotana mpaka ugeze ku ntego y’ubuzima bwawe.


text:
Guhera muri 2015 Komisiyo y’Igihugu yo Kurwanya Jenoside (CNLG) yatangiye gutunganya inyandiko z’Inkiko Gacaca kugira ngo zibikwe mu buryo bw’ikoranabuhanga.
Ni umushinga ifatanyije n’Umuryango Aegis Trust, aho byitezwe ko ibikorwa byo gushyingura izo nyandiko mu buryo bw’ikoranabuhanga bizarangira muri Kanama 2018.
Umunyamabanga Nshingwabikorwa wa CNLG, Dr Bizimana Jean Damascene, avuga ko nyuma y’imirimo yose yo gushyingura izo nyandiko hazigwa uburyo hari izashyirwa kuri murandasi.
Yagize ati “Icyo cyiciro kirateganyijwe ubu icyihutirwa twabanje gukora ni ukugira ngo turengere izo nyandiko n’ayo mashusho byashoboraga kwangirika ngira ngo mwabibonye ariko kubibika gusa ntabwo bihagije bisaba ko n’ababyemerewe, ababifitiye uburenganzira cyangwa abashobora kuba babikoresha bazabashe kubireba mu buryo bw’ikoranabuhanga. Icyo cyiciro rero kizigwaho neza kinaganirweho n’inzego zose bireba turebe uko cyagenda ariko mu byo duteganya birimo.”
Gusa ngo bishoboka ko izo nyandiko uko zakabaye atari ko zizajya kuri murandasi, aho ngo hari nk’izivuga ku gusambanya ku gahato byabaye muri Jenoside yakorewe Abatutsi zishobora kutazagaragazwa kuko n’imanza zazo zagiye zibera mu muhezo.
Dr Bizimana yakomeje agira ati “Impamvu mvuze ko gikenewe kwigwaho neza no kuganirwaho n’inzego zitandukanye ni uko ngira ngo murabizi, imanza Gacaca zari imanza zabereye ku mugaragaro nta mpamvu yo kuzihisha, nta n’uzazihisha, ariko hari bimwe na bimwe usanga ari ibanga zirebana n’uko Jenoside yagenze kimwe mu byo nabaha byari binateganyijwe mu mategeko yagengaga Gacaca, muzi ko nk’imanza zarebanaga nko gusambanya ku gahato, gusambanya ku ngufu abagore n’abakobwa zaberaga mu muhezo, birumvikana mu buryo bwo kurengera ubuzima bw’abantu babaga barahuye n’ibyo bibazo, dukeneye ko imanza nk’izo na none utazifata ngo uzishyire aho buri wese ashobora kuzibona, ibyo biranemewe mu buryo bwo kurengera abantu mu nkiko zoze…Ni bene nk’izo abantu bashobora kureba uburyo bwo kuzirengera ariko n’ababa bakora ubushakashatsi ku birebana kuri icyo gikorwa cyo gusambanya ku gahato kuko ni imwe mu ntwaro zakoreshejwe muri Jenoside n’ubu turabikora kureba uburyo bazigeraho amazina tuyahisha ntibamenye ayo ari yo.”
Kuri uyu wa 5 Nzeri, CNLG yeretse itangazamakuruaho imirimo yo gushyingura izo nyandiko igeze.
Mu nyubako ya Polisi y’Igihugu, aho izo nyandiko zibitswe usanga imirimo irimbanyije. Ku ikubitiro ngo babanje kubika izo nyandiko makarito, bazishyira mu tubati twabugenewe, nyuma batangira igikorwa cyo kuzishyingura mu buryo bw’ikoranabuhanga buzwi nka scanning cyangwa digitalization mu ndimi z’amahanga.
CNLG ivuga ko kugeza ubu inyandiko zose za Gacaca izifite, aho iz’uturere 27 zamaze gushyingurwa mu buryo bw’ikoranabuhanga, hakaba hasigaye uturere twa Rubavu, Rutsiro ndetse na Nyabihu.
Mbere y’uko izo nyandiko zitangira gushyingurwa mu buryo bw’ikoranabuhanga ngo CNLG yabaraga izisaga ibihumbi 63, aho ngo habazwe amapaji yose harimo n’atari yanditseho.
Gusa, Dr Bizimana avuga ko uwo mubare w’amapaji ushobora kutazagerwaho, aho ngo mu gushyingura mu buryo bw’ikoranabuhanga amapaji atanditseho atajya abarwa.
Yagize ati “Dutangira ikigereranyo cy’inyandiko twasanze kigera nko muri miliyoni 63, mvuze neza ikigereranyo kuko tuticaye ngo tubare urupapuro ku rundi ahubwo twagiye tugereranya dukurikije ingano y’imanza zagiye ziza zivuye mu turere ndetse n’ingano y’amacasette yagiye afatwa, tugafata ikigereranyo twumva ko cyaba gihuye n’ukuri…Icyakora dukeka ko bishobora kuzagabanuka kuko tumaze kurangiza uturere 27 kuri 30 muri utwo turere tumaze gukora impapuro zingana na 35,433,399, amapaji y’impapuro.”
Uretse gushyira inyandiko mu buryo bw’ikoranabuhanga, CNLG ivuga ko hari amashusho y’imanza za Gacaca ari kuri za cassette ashaje ya kera zigera ku bihumbi 8, aho ngo na byo bazabishyingura mu buryo bw’ikoranabuhanga.
Ngo hari kandi izindi mpapuro zakoreshwaga mu buyobozi ndetse n’ amakayo manini (registre) agera ku bihumbi 52 zandikwagamo gahunda za Gacaca, zagiye zandikwamo ibintu bitandukanye mu gihe cy’inkiko Gacaca
Miliyari hafi 3 ni zo zizagenda kuri uyu mushinga
Mbere y’uko umushinga utangira CNLG yari yagaragaje ko uzatwara amafaranga asaga Miliyari 5 z’amanyarwanda, gusa ngo baje kugira ibintu bimwe na bimwe bituma uzatwara 2,804 332 290.
Mu ngengo y’imari ya 2015-2016 CNLG yahawe miliyoni 617, 000 000, mu mwaka wa 2016-2017, ihabwa 887 332 290, na ho 2017-2018 ikaba yarahawe 1, 300 000 000.
Muri Werurwe 2005 ni bwo inkiko Gacaca zatangiye kuburanisha abakekwagaho kugira uruhare muri Jenoside yakorewe Abatutsi, aho zasoje imirimo yazo muri Kamena 2012 zimaze guca imanza zisaga miliyoni 2.